open-index/open-wikipedia-markdown huggingface dataset:
মুহিৰাম শইকীয়া

**মুহিৰাম শইকীয়া** (জন্ম ১৫ এপ্ৰিল ১৯২৩) এগৰাকী ভাৰতীয় ৰাজনীতিক আছিল। তেওঁ অসমৰ নগাওঁ লোকসভা সমষ্টিৰ পৰা অসম গণ পৰিষদ দলৰ সদস্য হিচাপে ভাৰতৰ সংসদ নিম্ন সদন লোকসভালৈ ১৯৯১, ১৯৯৬ আৰু ১৯৯৮ চনত সাংসদ হিচাপে নিৰ্বাচিত হৈছিল। এইছ ডি দেৱেগৌড়া আৰু ইন্দেৰ কুমাৰ গুজৰাল  নেতৃত্বাধীন সংযুক্ত মৰ্চা চৰকাৰত শইকীয়া মানৱ সম্পদ উন্নয়ন মন্ত্ৰালয় দপ্তৰৰ ৰাজ্যিক মন্ত্ৰী হিচাপে কাৰ্যনিৰ্বাহ কৰিছিল। ৰাজনীতিত যোগদান কৰাৰ পূৰ্বে তেওঁ এজন শিক্ষাবিদ আছিল আৰু নগাওঁ মহাবিদ্যালয়ৰ অধ্যক্ষ হিচাপে ১৫ বছৰ ধৰি কাৰ্যনিৰ্বাহ কৰিছিল। 

## তথ্য উৎস

শ্ৰেণী:অসমৰ ৰাজনীতিক
উৰ্খাউ গৌড়া ব্ৰহ্ম

**উৰ্খাউ গৌড়া ব্ৰহ্ম** অসমৰ পৰা ভাৰতীয় সংসদৰ উচ্চ সদন ৰাজ্যসভালৈ নিৰ্বাচিত এগৰাকী সাংসদ আছিল। ব্ৰহ্ম কোকৰাঝাৰ জিলাত জন্ম হৈছিল। তেওঁৰ পিতৃ হৰ্কেশ্বৰ ব্ৰহ্ম। তেখেতে ২০১৪ চনত তেওঁৰ বড়ো ভাষাৰ কাব্য সংকলন *উদাংনিফ্ৰাই গিডিংফিন্নানেই*-ৰ বাবে সাহিত্য অকাডেমি বঁটা লাভ কৰে। ২০১৫ চনত তেওঁ ইউনাইটেড পিপলছ পাৰ্টি লিবাৰেলৰ প্ৰতিষ্ঠাপক সভাপতি হিচাপে নিৰ্বাচিত হয়।

## তথ্য উৎস

## বাহ্যিক সংযোগ
* ৰাজ্যসভাৰ ৱেবছাইটত ব্ৰহ্মৰ তথ্য 

শ্ৰেণী:অসমৰ ব্যক্তি
শ্ৰেণী:অসমীয়া সাহিত্যিক
শ্ৰেণী:বড়ো জনগোষ্ঠীৰ ব্যক্তি
শ্ৰেণী:অসমৰ ৰাজনীতিক
শ্ৰেণী:বড়ো ভাষাৰ সাহিত্য অকাডেমি বঁটা বিজয়ী
শ্ৰেণী:অসম বিধানসভাৰ সদস্য
শ্ৰেণী:অসম চৰকাৰৰ মন্ত্ৰী
কাম্পা বৰগয়াৰী

**কাম্পা বৰগয়াৰী** () বড়োলেণ্ড ক্ষেত্ৰীয় পৰিষদৰ প্ৰাপ্তন উপ-মুখ্য কাৰ্যবাহী সদস্য। 

তেওঁ কোকৰাঝাৰ চৰকাৰী মহাবিদ্যালয়ৰ পৰা প্ৰাণীবিজ্ঞান বিষয়ত সন্মানসহ স্নাতক ডিগ্ৰী লাভ কৰিছিল।

## বাহ্যিক সংযোগ
*Political News  - Vedanti
*RHGA opposes recruitment of ASHA workers; demands HC order implementation  SentinelAssam - 22 DECEMBER 2006

শ্ৰেণী:অসমৰ ৰাজনীতিক
শ্ৰেণী:বড়ো জনগোষ্ঠীৰ ব্যক্তি
ৱিণ্ডমিলছ অৱ দ্য গডছ

***ৱিণ্ডমিলছ অৱ দ্য গডছ*** হ’ল ১৯৮৭ চনত আমেৰিকান ঔপন্যাসিক ছিডনী শ্বেলডন ৰচিত এক ৰহস্যধৰ্মী উপন্যাস। 

## কাহিনীৰ সাৰাংশ

কানছাছ ষ্টেট য়ুনিভাৰ্ছিটিৰ মেৰী এশ্বলীক আমেৰিকা যুক্তৰাষ্ট্ৰৰ ৰাষ্ট্ৰপতি প’ল এলিছনে ৰাষ্ট্ৰদূতৰ পদবী আগবঢ়াই। কিন্তু স্বামী ডাo এডৱাৰ্ড এশ্বলীৰ কামত ব্যাঘাত জন্মাব নিবিচাৰি মেৰীয়ে সেই পদ প্ৰত্যাখ্যান কৰে কাৰণ এখন দেশৰ কাৰণে এজন ৰাষ্ট্ৰদূত বিচৰাতকৈ কানছাছৰ দৰে সৰু চহৰৰ বাবে ভাল ডাক্তৰ এজন বিচৰাটো বহুগুনে টান কাম। কিন্তু এক সন্দেহজনক দুৰ্ঘটনাত স্বামীৰ মৃত্যু হোৱাত মেৰীয়ে জীৱনৰ শূন্যতা পূৰ কৰিবলৈ মেৰীয়ে ৰোমানিয়াৰ ৰাষ্ট্ৰদূতৰ পদবীটো স্বীকাৰ কৰে। কিন্তু তাত গৈ তেওঁ আৱিষ্কাৰ কৰে যে সকলোৱে তেওঁৰ বিৰূদ্ধে ষড়যন্ত্ৰ কৰাত লাগি আছে। 

সৌন্দৰ্য আৰু পাণ্ডিত্যৰ অপূৰ্ব সমাহাৰ এই নতুন ৰাষ্ট্ৰদূত গৰাকী পূবা-পশ্চিম মুখামুখি নীতিৰ সফলতাৰে সমগ্ৰ বিশ্বৰ ঘটনাপ্ৰৱাহৰ দিশ সলনি কৰি দিবলৈ সক্ষম....কিন্তু এয়া সম্ভৱ যদিহে তেওঁ সিমান সময়লৈ জীয়াই থাকে। কাৰণ ইতিমধ্যে বিশ্বৰ আটাইতকৈ কুশল আৰু ৰহস্যময় হত্যাকাৰী সন্থাটোৱে মেৰীক তেওঁলোকৰ পৰৱৰ্তী লক্ষ্য হিচাপে বাচি লৈছে। 

## দুৰদৰ্শন ধাৰাবাহিক

উপন্যাসখনৰ লগত একে নামৰ জেকলীন স্মিথ অভিনীত ধাৰাবাহিক এখন ১৯৮৮ চনত সম্প্ৰচাৰিত হয়।

## তথ্য সংগ্ৰহ

* SidneySheldon.com | Bookshelf 

শ্ৰেণী:ইংৰাজী গ্ৰন্থ
শ্ৰেণী:আমেৰিকান উপন্যাস
ৰাজেন গোহাঁই (ৰাজনীতিক)

**ৰাজেন গোহাঁই** (জন্ম ২৬ নৱেম্বৰ ১৯৫০) এজন ভাৰতীয় ৰাজনীতিক আৰু বৰ্তমান লোকসভাৰ সাংসদ। তেওঁ সংসদত ১৯৯৯ চনৰে পৰা অসমৰ নগাঁও লোকসভা সমষ্টিক প্ৰতিনিধিত্ব কৰি আহিছে। গোহাঁই ভাৰতীয় জনতা পাৰ্টীৰ সদস্য।

## আগজীৱন
ৰাজেন গোহাঁইয়ে গুৱাহাটী বিশ্ববিদ্যালয়ৰ পৰা কলা শাখাৰ স্নাতক আৰু আইনৰ স্নাতক ডিগ্ৰী লাভ কৰিছিল। তেওঁ ১৯৮১ চনত ৰীতা গোহাঁইৰ সৈতে বিবাহপাশত আবদ্ধ হয় আৰু তেওঁলোকৰ ৫জন সন্তান আছে। পেছাগতভাৱে গোহাঁই এগৰাকী চাহ বাগানৰ মালিক।

## ৰাজনৈতিক জীৱন
ৰাজেন গোহাঁইয়ে ক্ৰমাগতভাৱে তিনিবাৰ লোকসভাৰ সাংসদ হিচাপে নিৰ্বাচিত হৈছে। তেওঁ ১৯৯৯ চনত প্ৰথমবাৰৰ বাবে নগাঁও লোকসভা সমষ্টিৰ পৰা নিৰ্বাচিত হয় আৰু সেই একে সমষ্টিৰে পৰা ২০০৪ আৰু ২০০৯ চনত পুনৰ লোকসভালৈ নিৰ্বাচিত হয়। গোহাঁই ১৯৯১ চনৰে পৰা ভাৰতীয় জনতা পাৰ্টীৰ এগৰাকী সদস্য হৈ আছে। ২০১৬ চনৰ ৫ জুলাই তাৰিখে তেওঁ কেন্দ্ৰীয় চৰকাৰৰ ৰেল ৰাজ্যিক মন্ত্ৰী ৰূপে কাৰ্য্যভাৰ গ্ৰহণ কৰে।

## তথ্য উৎস

শ্ৰেণী:অসমৰ ব্যক্তি
শ্ৰেণী:অসমৰ ৰাজনীতিক
শ্ৰেণী:লোকসভাৰ সাংসদ
নৃপেন গোস্বামী

**নৃপেন গোস্বামী** এগৰাকী ভাৰতীয় ৰাজনীতিক। তেওঁ ভাৰতীয় সংসদৰ নিম্ন সদন লোকসভালৈ অসমৰ নগাঁও লোকসভা সমষ্টিৰ পৰা ১৯৯৮ চনত সাংসদ হিচাপে নিৰ্বাচিত হৈছিল। গোস্বামী এগৰাকী ভাৰতীয় জাতীয় কংগ্ৰেছ দলৰ সদস্য।

## তথ্য উৎস

শ্ৰেণী:অসমৰ ৰাজনীতিক
ৰমেন ডেকা

**ৰমেন ডেকা** (জন্ম ১ মাৰ্চ ১৯৫৪) এগৰাকী ভাৰতীয় ৰাজনীতিক আৰু তেওঁ ভাৰতীয় জনতা পাৰ্টীৰ সদস্য। ডেকা ভাৰতীয় সংসদৰ নিম্ন সদন লোকসভাৰ সাংসদ। তেওঁ অসমৰ মঙলদৈ লোকসভা সমষ্টিক প্ৰতিনিধিত্ব কৰে। ডেকা ভাৰতীয় জনতা পাৰ্টীৰ অসম ৰাজ্যিক সমিতিৰ সভাপতি হিচাপেও কাৰ্যনিৰ্বাহ কৰিছিল।

## জীৱন
ৰমেন ডেকাৰ জন্ম হৈছিল কামৰূপ (গ্ৰাম্য) জিলাৰ শুৱালকুছিত। তেওঁৰ পিতৃ সুৰেন্দ্ৰ নাথ ডেকা আৰু মাতৃ চম্পাৱতী ডেকা। ডেকাই প্ৰাগজ্যোতিষ মহাবিদ্যালয়ৰ পৰা কলা শাখাৰ স্নাতক ডিগ্ৰী লাভ কৰিছিল। ১৯৭৭ চনত ডেকা জনতা পাৰ্টীৰ অসম শাখাৰ সাধাৰণ সম্পাদক হিচাপে কাৰ্যৰত আছিল। ১৯৮০ চনত ভাৰতীয় জনতা পাৰ্টীৰ গঠনৰ সময়ত ৰমেন ডেকা এগৰাকী সদস্য আছিল। ইয়াৰ পিছত তেওঁ ভাৰতীয় জনতা পাৰ্টীৰ মুখপাত্ৰ, ৰাজ্যিক সাধাৰণ সম্পাদক, ৰাজ্যিক উপ-সভাপতি, আৰু ২০০৫ চনৰ পৰা ২০০৯ চনলৈ দলৰ ৰাজ্যিক সভাপতিৰ দায়িত্বত আছিল। ডেকাই সংসদৰ গৃহ আৰু ৰাজহুৱা হিচাপ পৰীক্ষণ স্থায়ী কমিটিৰ (standing committee) ৰ সদস্য হিচাপেও কাৰ্যনিৰ্বাহ কৰিছিল।

১৯৭৯ চনত অসম সাহিত্য সভাৰ সাংস্কৃতিক সম্পাদক হিচাপে ৰমেন ডেকা নিৰ্বাচিত হৈছিল।

## তথ্য উৎস

শ্ৰেণী:অসমৰ ৰাজনীতিক
কমলেশ্বৰ বৰা

কমলেশ্বৰ বৰা অসমৰ এগৰাকী শিক্ষাবিদ, অৱসৰপ্ৰাপ্ত প্ৰশাসনিক সেৱাৰ বিষয়া আৰু সমাজসেৱক আছিল। তেওঁ কামৰূপ জিলাৰ উপায়ুক্ত, শিক্ষা বিভাগৰ আয়ুক্ত সচিব আৰু ডিব্ৰুগড় বিশ্ববিদ্যালয়ৰ উপাচাৰ্য হিচাপে কাৰ্যনিৰ্বাহ কৰিছিল   । 

## জন্ম আৰু শিক্ষাজীৱন
কমলেশ্বৰ বৰাৰ জন্ম হৈছিল ১৯২৭ চনৰ ৩ অক্টোবৰত নগাঁৱৰ ফৌজদাৰীপট্টিত । নগাঁৱৰ চৰকাৰী বালক উচ্চ মাধ্যমিক বিদ্যালয়ত স্কুলীয়া শিক্ষা গ্ৰহণ কৰাৰ পিছত বৰাই ১৯৪৪ চনত নগাঁও চৰকাৰী উচ্চতৰ মাধ্যমিক বিদ্যালয়ৰ পৰা কলিকতা বিশ্ববিদ্যালয়ৰ অধীনত  প্ৰৱেশিকা পৰীক্ষাত প্ৰথম বিভাগত উত্তীৰ্ণ হয়। ইয়াৰ পিছত তেওঁ ১৯৪৬ চনত নগাঁও মহাবিদ্যালয়ৰ পৰাই আই.এ. পৰীক্ষাত উত্তীৰ্ণ হৈ ১৯৪৮ চনত কটন কলেজত ভৰ্তি হয়। ১৯৪৮ চনত গুৱাহাটী বিশ্ববিদ্যালয়ৰ ঐতিহাসিক প্ৰথম বৰ্ষৰ ছাত্ৰ হিচাপে স্নাতক ডিগ্ৰী লাভ কৰে। ১৯৫০ চনত তেওঁ গুৱাহাটী বিশ্ববিদ্যালয়ৰ পৰাই ইতিহাস বিষয়ত স্নাতকোত্তৰ ডিগ্ৰী লাভ কৰে। ছাত্ৰ অৱস্থাত তেওঁ এগৰাকী সুদক্ষ ফুটবল খেলুৱৈ হোৱাৰ লগতে ক্ৰিকেট খেলুৱৈ হিচাপে একাধিকবাৰ ৰাজ্যৰ বাহিৰত কটন মহাবিদ্যালয় আৰু গুৱাহাটী বিশ্ববদ্যালয়ক প্ৰতিনিধিত্ব কৰিছিল।

## কৰ্মজীৱন
১৯৫০ চনত  গুৱাহাটী বিশ্ববিদ্যালয়ৰ পৰা স্নাতকোত্তৰ ডিগ্ৰী লাভ কৰাৰ পিছত কমলেশ্বৰ বৰাই গোলাঘাটৰ দেৱৰাজ ৰয় মহাবিদ্যালয়ত শিক্ষক হিচাপে যোগদান কৰে যদিও ১৯৫৩ চনত অসম প্ৰশাসনিক সেৱালৈ নিৰ্বাচিত হৈ ১৯৫৪ চনৰ জুলাইত প্ৰশাসনিক বিষয়া হিচাপে যোগদান কৰে।  পিছলৈ তেওঁ ভাৰতীয় প্ৰশাসনিক সেৱালৈ মনোনীত হৈ কামৰূপ জিলাৰ উপায়ুক্ত হিচাপে কাৰ্যনিৰ্বাহ কৰিছিল। ১৯৮৭ চনত তেওঁ শিক্ষা বিভাগৰ আয়ুক্ত সচিব পদৰ পৰা অৱসৰ গ্ৰহণ কৰে। ইয়াৰ পিছতে তেওঁ ডিব্ৰুগড় বিশ্ববিদ্যালয়ৰ উপাচাৰ্য হিচাপে ১৯৮৭ চনত যোগ দি ১৯৯২ চনলৈকে কাৰ্যনিৰ্বাহ কৰে। উপাচাৰ্যৰ পদৰ পৰা অৱসৰ গ্ৰহণৰ পিছত বৰা অসম লোকসেৱা আয়োগৰ সদস্য হিচাপে নিৰ্বাচিত হয়। ১৯৯৯ চনৰ পৰা ২০০২ চনলৈ বৰা বিশ্ববিদ্যালয় অনুদান আয়োগৰ সদস্য হিচাপে মনোনীত হৈছিল। 

কমলেশ্বৰ বৰাই একাধিকবাৰ অসম পেঞ্চনাৰ সন্থাৰ সভাপতি পদত কাৰ্যনিৰ্বাহ কৰাৰ লগতে মৃত্যু পৰ্যন্ত অসম জ্যেষ্ঠ নাগৰিক সন্মিলনৰ সভাপতি হৈ আছিল। এগৰাকী সমাজহিতৈষী সুবক্তা হিচাপে পৰিচিত বৰাৰ অসমীয়াৰ লগতে ইংৰাজী আৰু বাংলা ভাষাতো দখল আছিল। 

## মৃত্যু
২০১৩ চনৰ জানুৱাৰীত কমলেশ্বৰ বৰাৰ উচ্চ ৰক্তচাপজনিত কাৰণত মগজুৰ ষ্ট্ৰ'ক হোৱাৰ পিছত তেওঁৰ স্বাস্থ্যৰ দ্ৰুত অৱনতি ঘটিছিল। একে বছৰৰে ৫ নৱেম্বৰৰ পুৱা বৰা হৃদৰোগত আক্ৰান্ত হৈ গুৱাহাটীৰ জি আন আৰ চি হস্পিটেলত মৃত্যুবৰণ কৰে। মৃত্যুৰ সময়ত তেওঁ পত্নী, দুই পুত্ৰ আৰু এগৰাকী কন্যাক এৰি গৈছে।

## তথ্যসূত্ৰ

*দৈনিক জনমভূমি, ৬ নৱেম্বৰ ২০১৩
*আজিৰ দৈনিক বাতৰি , ৬ নৱেম্বৰ ২০১৩ 

শ্ৰেণী:অসমীয়া শিক্ষাবিদ
শ্ৰেণী:প্ৰশাসনিক বিষয়া
বিজয় চন্দ্ৰ ভাগৱতী

**বিজয় চন্দ্ৰ ভাগৱতী** (জানুৱাৰী ২০, ১৯০৫ – মে' ৮, ১৯৯৭) এগৰাকী ভাৰতীয় ৰাজনীতিক আছিল। তেওঁ ভাৰতীয় জাতীয় কংগ্ৰেছ দলৰ সদস্য আছিল। ভাগৱতী ভাৰতীয় সংসদৰ নিম্ন সদন লোকসভালৈ অসমৰ তেজপুৰ লোকসভা সমষ্টিৰ পৰা ১৯৫৭, ১৯৬২ আৰু ১৯৬৭ চনত সাংসদ হিচাপে নিৰ্বাচিত হৈছিল। ১৯৯২ চনত তেওঁ পদ্মভূষণ সন্মানেৰে বিভূষিত হৈছিল।

## তথ্য উৎস

## বাহ্যিক সংযোগ
*Profile on Lok Sabha website

শ্ৰেণী:অসমৰ ব্যক্তি
শ্ৰেণী:মৃত ব্যক্তি
শ্ৰেণী:অসমৰ ৰাজনীতিক
শ্ৰেণী:লোকসভাৰ সাংসদ
শ্ৰেণী:পদ্মভূষণ বঁটা বিজয়ী
নাৰায়ণ চন্দ্ৰ বৰকটকী

**নাৰায়ণ চন্দ্ৰ বৰকটকী** (জন্ম ১ এপ্ৰিল ১৯৪৩) ভাৰতীয় সংসদৰ নিম্ন সদন লোকসভাৰ এগৰাকী সাংসদ আছিল। তেওঁ ভাৰতীয় জনতা পাৰ্টীৰ সদস্য আৰু ২০০৪ চনৰ লোকসভা নিৰ্বাচনত অসমৰ মঙলদৈ লোকসভা সমষ্টিৰ পৰা চতুৰ্দশ লোকসভালৈ নিৰ্বাচিত হৈছিল। 

ইয়াৰ আগেয়ে বৰকটকীয়ে ভাৰতীয় জনতা পাৰ্টীৰ অসম শাখাৰ সভাপতি হিচাপেও কাৰ্যনিৰ্বাহ কৰিছিল। 

## বাহ্যিক সংযোগ
* Home Page on the Parliament of India's Website

শ্ৰেণী:অসমৰ ৰাজনীতিক
অবেইদ ছিদ্দিকি

**অবেইদ ছিদ্দিকি** (FRS- ফেল' অৱ ৰয়েল ছ'ছাইটি- *ৰয়েল ছ'ছাইটিৰ সদস্য*) (৭ জানুৱাৰী ১৯৩২-২৬ জুলাই ২০১৩) ৰাষ্ট্ৰীয় জীৱবিজ্ঞান কেন্দ্ৰ, টাটা মৌলিক গৱেষণা প্ৰতিষ্ঠানত National Research Professor আছিল। তেওঁৰ ড্ৰছ'ফিলা মাখিৰ জেনেটিকছ আৰু নিউৰ'বায়ল'জী সম্পৰ্কীয় গৱেষণাৰ বাবে লব্ধপ্ৰতিষ্ঠ।

## জন্ম আৰু শিক্ষা
অবেইদ ছিদ্দিকিৰ ১৯৩২ চনত উত্তৰ প্ৰদেশত জন্ম হৈছিল। তেওঁ আলিগড় মুছলিম বিশ্ববিদ্যালয়ৰ পৰা স্নাতকোত্তৰ ডিগ্ৰী লাভ কৰিছিল। Guido Pontecorvo-ৰ অধীনত গৱেষণা কৰি ইউনিভাৰ্ছিটি অৱ গ্লাছগ'ৰ পৰা তেওঁ ডক্টৰেট ডিগ্ৰী লাভ কৰিছিল। ইয়াৰ পিছত তেওঁ ইউনিভাৰ্ছিটি অৱ পেনছিলভেনিয়াৰ Cold Spring Harbor Laboratory আৰু কেমব্ৰিজৰ MRC Laboratory of Molecular Biology-ৰ পৰা প'ষ্ট ডক্টৰেট গৱেষণা (ইংৰাজী:post doctoral research) সমাপন কৰিছিল। ছিদ্দিকিক ১৯৬২ চনত ভাৰতৰ প্ৰসিদ্ধ বিজ্ঞানী হোমি ভাবাই টাটা মৌলিক গৱেষণা প্ৰতিষ্ঠানত Molecular Biology Unit স্থাপন কৰিবৰ বাবে আমন্ত্ৰণ কৰি আনিছিল। ইয়াৰ ৩০ বছৰ পিছত বাংগালোৰৰ তেওঁ টি আই এফ আৰ ৰাষ্ট্ৰীয় জীৱবিজ্ঞান কেন্দ্ৰ (ইংৰাজী: TIFR National Center for Biological Sciences)ৰ প্ৰতিষ্ঠাপক সঞ্চালক হিচাপে নিৰ্বাচিত হয়। মৃত্যুৰ সময়লৈকে তেওঁ এই কেন্দ্ৰতে অধ্যাপক হিচাপে কৰ্মৰত আছিল।

## বঁটা আৰু সন্মান
* সভাপতি, Indian Academy of Sciences
* সদস্য, ৰয়েল ছ'ছাইটি, লণ্ডন
* সদস্য, US National Academy of Sciences, ৱাশ্বিংটন
* সদস্য, TWAS-Third World Academy, ট্ৰিয়েষ্ট
* Visiting professor, Yale University
* Visiting Professor, Massachusetts Institute of Technology
* Visiting Professor, California Institute of Technology
* Visiting Professor, Cambridge University
* Twice Sherman Fairchild Distinguished Scholar at Caltech
* Sir Syed Ahmad Khan International Award for Life Sciences 2009
* পদ্মবিভূষণ, ২০০৬
* B.C. Roy Award, 2004
* Sir Syed Life Time Achievement Award, AMUAA New York, 2004
* Pride of India Award, AFMI, USA, 2004
* INSA Aryabhata Medal 1992;
* Goyal Prize 1991;
* Birla Smarak Kosh National Award 1989;
* পদ্মভূষণ, ১৯৮৪;
* Bhatnagar Award 1976;
* Life member of Clare Hall, Cambridge]
* Honorary D.Sc., Aligarh Muslim University, Aligarh
* Honorary D.Sc., Banaras Hindu University, Benaras
* Honorary D.Sc., Jamia Hamdard, Delhi
* Honorary D.Sc., Kalyani University, Kalyani
* Honorary D.Sc., Indian Institute of Technology, Bombay
* Honorary D.Sc., Jamia Milia, Delhi
* Honorary D.Sc., Central University of Hyderabad

## মৃত্যু
২০১৩ চনৰ ২৬ জুলাইত বাংগালোৰত এটা পথ দুৰ্ঘটনাত পতিত হৈ ছিদ্দিকিৰ মৃত্যু হয়। এই দুৰ্ঘটনাৰ ফলত তেওঁৰ মগজুৰ গুৰুতৰ আঘাত হোৱাৰ ফলতে তেওঁ প্ৰাণ হেৰুৱায়। মৃত্যুৰ সময়ত তেওঁ পত্নী আছিয়া, দুই পুত্ৰ ইমৰাণ ছিদ্দিকি আৰু কালিম আৰু দুই কন্যা যমুনা আৰু দিবাক এৰি গৈছ।

## নিৰ্বাচিত গৱেষণা প্ৰকাশন

## তথ্য সূত্ৰ


## বাহ্যিক সংযোগ
*Obaid Siddiqi's publications on PubMed

শ্ৰেণী:ভাৰতৰ ব্যক্তি
শ্ৰেণী:মৃত ব্যক্তি
শ্ৰেণী:ভাৰতীয় বিজ্ঞানী
শ্ৰেণী:ৰয়েল ছ'ছাইটিৰ সদস্য
শ্ৰেণী:পদ্মভূষণ বঁটা বিজয়ী
শ্ৰেণী:পদ্মবিভূষণ বঁটা বিজয়ী
আম

**আম** (, বৈজ্ঞানিক নাম: *Mangifera indica*) হৈছে 'Mangifera' গোত্ৰৰ অন্তৰ্ভুক্ত এবিধ ৰসাল ফলধৰা উদ্ভিদ। এই উদ্ভিদবিধ দক্ষিণ এছিয়াত স্থানীয়ভাৱে দেখা পোৱা যায়। আমে ভাৰতবৰ্ষ আৰু ফিলিপাইনছৰ ৰাষ্ট্ৰীয় ফল আৰু বাংলাদেশৰ ৰাষ্ট্ৰীয় বৃক্ষ (national tree) হিচাপে স্বীকৃতি পাইছে।
***Mangifera indica***, সাধাৰণতে **[[আম]** নামেৰে জনাজাত, Anacardiaceae পৰিয়ালৰ পৃষ্ণ উদ্ভিদ ৰ এটা প্ৰজাতি। . ই এটা ডাঙৰ ফলৰ গছ, । আধুনিক আমত দুটা সুকীয়া জিনীয় জনসংখ্যা আছে "ভাৰতীয় প্ৰকাৰ" আৰু "দক্ষিণ-পূব এছিয়ান প্ৰকাৰ"।

## নামকৰণ
আমৰ ইংৰাজী নাম অৰ্থাৎ "mango" তামিল শব্দ ' *māṅgai* বা *mankay' *অথবা মালায়ালম শব্দ 'māṅga' শব্দৰ পৰা উৎপত্তি হোৱা বুলি ধাৰণা কৰা হয়।

## বিৱৰণ
আম এবিধ বৃক্ষজাতীয় উদ্ভিদ। ইয়াৰ উচ্চতা প্ৰায় ৩৫-৪০ মিটাৰ পৰ্যন্ত হ'ব পাৰে। এই গছবিধ বহুদিন জীয়াই থাকে। কিছুমান আমগছ ৩০০ বছৰ পৰ্যন্ত ফল ধাৰণ কৰিব পৰা অৱস্থাতে থকাৰো তথ্য পোৱা যায়। আমগছৰ পাত চিৰসেউজীয়া, সৰল আৰু alternate হয়। এটা পাত সাধাৰণতে দীঘলে ১৫-৩৫ ছে:মি: আৰু বহলে ৬-১৬ ছে:মি: হয়। কুমলীয়া পাতৰ বৰণ কমলা-গুলপীয়া। পুৰঠ হোৱাৰ লগে লগে এই ৰং সলনি হৈ গাঢ় ৰঙা হৈ সেউজীয়া হৈ পৰে। ফুলৰ দৈৰ্ঘ্য প্ৰায় ১০-৮০ ছে:মি: হয়। আমৰ ফলৰ বৰণ আৰু আকাৰ পুৰঠ হোৱাৰ লগে লগে সলনি হয়।

## আলোকচিত্ৰৰ ভঁৰাল

File:Green Mango Rezowan.JPG|কেচা আম
File:Amor moli mango flower.jpg|thumb|আমে মলিয়াইছে
File:A 'Himsagar' mango.jpg|thumb|হিমসাগৰ আম
Image:Mango tree Kerala in full bloom.jpg|ভাৰতৰ কেৰালাত ফুল ফুলি থকা এজোপা আম গছ


## তথ্যসূত্ৰ

## লগতে চাওক
* 
* Litz, Richard E. (editor, 2009). *The Mango: Botany, Production and Uses*. 2nd edition. CABI. ISBN 978-1-84593-489-7
* Susser, Allen (2001). *The Great Mango Book: A Guide with Recipes*. Ten Speed Press. ISBN 978-1-58008-204-4

## বাহ্যিক সংযোগ

* Common Mango
* Mango
* Mango Nutrition Information  from USDA SR 22 database
* Mango-related dermatitis 
* Sorting ''Mangifera'' species

শ্ৰেণী:বৃক্ষ
শ্ৰেণী:ফল
শ্ৰেণী:ভাৰতীয় উদ্ভিদ
শ্ৰেণী:অসমৰ উদ্ভিদ
মহাসমৰ (চলচ্চিত্ৰ)

**মহাসমৰ** ২০১৩ চনত মুক্তি লাভ কৰা এখন অসমীয়া কথাছবি। ছিৰিয়াছ বিষয় এটাক ছবিখনত মনোৰঞ্জনৰ বাবে দেখুৱাবলৈ প্ৰয়াস কৰা হৈছে। অকতৃত্বশীল ভাৱে গছ-গছনি কটাৰ বিৰূদ্ধে সজাগতা বৃদ্ধি কৰিবলৈ ছবিখন নিৰ্মান কৰা বুলি প্ৰযোজক-পৰিচালকে জানিবলৈ দিয়ে। জন্‌ছ মহলীয়াৰ দ্বাৰা পৰিচালিত 'মহাসমৰ' ২২ নৱেম্বৰ ২০১৩-ত চিত্ৰগৃহত মুক্তি দিয়া হয়। ছবিখনত ৰখা আইটেম গান-টোত ইউক্ৰেনিয়ান নৃত্যশিল্পী এৰিনাই অংশ লৈছে। 

## কাহিনী
সেউজ অৰণ্যেৰে ভৰি থকা পিপৰাগুৰি নামৰ ঠাইখনত চকু পৰিল ধনৰ লালসাত থকা কিছু দেশদ্ৰোহীৰ, ভ্ৰষ্ট ৰাজনীতিবিদ, অসৎ চৰকাৰী বিষয়া আৰু স্থানীয় চোৰাং কাঠৃ ব্যৱসায়ী। তেওঁ।ওকৰ এই্ কৰ্মত বাধা হৈ থিয় দিয়ে এগৰাকী নিষ্ঠাবান সাংবাদিক আৰু কৰ্তব্যপৰায়ন সৎ চৰকাৰী বিষয়া। গুণ্ডা-বদমাচৰ বাহিনীয়ে তেওঁলোকৰ বাধা নেওচি পুনৰ লুণ্ঠনত নামি পৰে। কিন্তু এইবাৰ আগমন ঘটে কালৈও ভয় নকৰা অতি সাহসী আৰু সৎ বন অধিকাৰীৰ। বন অধিকাৰীয়ে বনানি ধ্বংসৰ বিৰূদ্ধে থিয় দিয়ে। বিষয়াজনে গাঁৱৰ ৰাইজৰ মাজতো সজাগতা আনি অসৎ মানুহখিনিৰ বিপক্ষত থিয় কৰায়।

## নিৰ্মাণ
তেজপুৰৰ সিদ্ধাৰ্থ টেলিফিল্মছ নিবেদিত এই ছবিখনৰ প্ৰযোজক হীৰা গোঁহাই। দীপক নাথৰ কাহিনী আৰু চিত্ৰনাট্যৰে নিৰ্মাণ কৰা ছবিখনত ৰেড কেমেৰাৰে দৃশ্যগ্ৰহন কৰা হৈছে আৰু দৃশ্যগ্ৰহনকাৰী হৈছে কৃষ্ণ শ্বাহ।ছবিখনত এটা আইটেম গান ৰখা হৈছে য'ত নৃত্য কৰিছে ইউক্ৰেইনৰ নৃত্যশিল্পী এৰিনাই।  মহাসমৰ-ৰ গীতৰ চিত্ৰায়ন কৰা হৈছে টাৱাং, শ্বিলং, শিলঘাট, নামেৰী আদি ঠাইত।  এক্সন, ৰোমান্স, নাচ-গানেৰে ভৰি থকা ছবিখনৰ পৰিচালক জন্‌ছ মহলীয়া। গানৰ কৰিঅ'গ্ৰাফী কৰিছৈ জিনি মহলীয়াই।  সম্পাদনা প্ৰাঞ্জল কাশ্যপৰ।

## সংগীত
মহাসমৰৰ সংগীত পৰিচালক দিগন্ত শৰ্মা আৰু অভিজিত বৰ্মন। 'লালমোহন ৰসগোল্লা' শীৰ্ষক আইটেম গীতটোত কণ্ঠ দিছে ববিতা শৰ্মাই। আইটেম গীতটোৰ ক'ৰিঅ'গ্ৰাফী জিনি মহলীয়াৰ।

## মুক্তি
মহসমৰৰ চেন্সৰ হৈ যায় ২৮ অক্টোবৰ ২০১৩ তাৰিখে। অসমৰ ছবিঘৰত ছবিখন মুক্তি দিয়া হয় ২২ নৱেম্বৰ তাৰিখে। ২২ তাৰিখে এটা বিশেষ প্ৰদৰ্শন কৰা হৈছিল।

## অভিনয়ত

  ক্ৰম   অভিনেতা / অভিনেত্ৰীৰ নাম  
 ১  নিপন গোস্বামী 
 ২  দীনেশ দাস 
 ৩  অৰুণ নাথ 
 ৪  দীপক নাথ 
 ৫  অৰুণ হাজৰিকা 
 ৬  অতুল পাচনি 

লগতে আছে- ৰাতুল দাস, আইমী বৰুৱা, জুনু বৰুৱা, বিকাশ ভৰদ্বাজ, খঞ্জন নাথ, লক্ষ্মী বৰঠাকুৰ, নিৰোদ চৌধুৰী, ৰীতা মহলীয়া, সভাষ মোদক, ধন ভৰালী, বৰ্ণালী নাথ, অমৰজিৎ হাজৰিকা (ৰাজু) ইত্যাদি।
## সন্মান
আইমী বৰুৱা ই ছবিৰ দৰুণ ২০১৩-চনত ভিভেল ফিল্মফেয়াৰ এওয়াৰ্ড দ্বাৰা শ্ৰেষ্ঠ অভিনেত্ৰী মনোনীত হৈছিল।

## তথ্য সংগ্ৰহ

শ্ৰেণী:অসমীয়া চলচ্চিত্ৰ
শ্ৰেণী:২০১৩ বৰ্ষৰ অসমীয়া চলচ্চিত্ৰ
শ্ৰেণী:২০১০ দশকৰ অসমীয়া চলচ্চিত্ৰ
অল্লা ৱৰ্দি

**অল্লা ৱৰ্দি** (ইংৰাজী: Alaa Wardi, আৰৱী: علاء وردي)  (জন্ম ১৯৮৭) এজন চৌদী সংগীত শিল্পী।

## জন্ম আৰু সাংগীতিক যাত্ৰা

ৱৰ্দিৰ জন্ম হৈছিল চৌদি আৰৱৰ ৰিয়াধ মহানগৰত আৰু তাতেই তেওঁ ডাঙৰ দীঘল হৈছিল। ৱৰ্দিয়ে জৰ্দানৰ আম্মানত সংগীত আৰু শব্দ অভিযন্ত্ৰণ (ইংৰাজী: sound engineering)ৰ শিক্ষা লাভ কৰিছিল। বৰ্তমান তেওঁ ৰিয়াধ মহানগৰৰ বাসিন্দা। তেওঁ এগৰাকী সুৰকাৰ, গীতিকাৰ, গায়ক আৰু শব্দ অভিযন্ত্ৰা (ইংৰাজী:audio engineer)।

অল্লা ৱৰ্দিৰ সংগীতৰ একক বৈশিষ্ট্য হৈছে যে, তেওঁৰ গীতসমূহত বাদ্যযন্ত্ৰৰ ব্যৱহাৰৰ পৰিৱৰ্তে সংগত কৰা সকলো সাংগীতিক শব্দ মানৱ অংগৰ তালেৰে সৃষ্ট কৰা হয়। এই শৈলীক *a capella*  নামেৰে জনা যায়। আনকি ড্ৰাম ইত্যাদি বাদ্যযন্ত্ৰৰ শব্দও শিল্পীৰ মুখ, ওঁঠ, জিভাৰে কৰা বিভিন্ন শব্দ অথবা শৰীৰৰ অংশবিশেষত কৰা আঘাতৰ দ্বাৰা সৃষ্টি কৰা হয়।  বলিউডৰ অতি জনপ্ৰিয় গীত **পেহলা নশা...** আৰু **জিয়া ৰে...** ৰ অদ্বিতীয় শৈলীৰ পৰিৱেশনৰ জৰিয়তে তেওঁ বিশ্বব্যাপী খ্যাতি লাভ কৰে।  তেওঁৰ সংগীতৰ শ্ৰাৱ্য আৰু দৃশ্য ৰূপসমূহ ইন্টাৰনেটত স্বেচ্ছা মূল্যৰ বিনিময়ত উপলদ্ধ। 

২০১১ চনত ৱল্লা ৱৰ্দিয়ে জৰ্দানৰ চাৰিজন সংগীতজ্ঞ ক্ৰমে Odai Shawagfeh, Mohammed Idrei, Amjad Shahrouh আৰু Hakam Abu Soud ৰ সৈতে  হয়াজান (ইংৰাজী:Hayajan)নামৰ এটা সংগীত গোষ্ঠী গঠন কৰে। ২০১৩ চনৰ মে' মাহত তেওঁলোকৰ আৰৱী শ্ৰাৱ্য সফুঁৰা *Ya bay*  মুক্তি পায়। 

২০১৩ চনৰ অক্টোবৰ মাহত তেওঁ হাস্য অভিনেতা Hisham Fageeh আৰু Fahad Albutairi ৰ সহযোগত "*No Woman, No Drive"* শীৰ্ষক  ইংৰাজী ভাষাৰ  এটা বিদ্ৰুপাত্মক সাংগীতিক ভিডিঅ' সৃষ্টি কৰে। চৌদি আৰৱত মহিলাৰ গাড়ীচালনৰ ওপৰত জাৰী কৰা নিষেধাজ্ঞাক বিদ্ৰুপ কৰি এই হাস্যাত্মক ভিডিঅ'টো ৰচিত হৈছে। *a capella* শৈলীৰ এই গীতটোত কণ্ঠ দিছে Fageeh-য়ে আৰু লগত সহযোগ কৰিছে ৱৰ্দি আৰু Albutairi য়ে। এই গীতটোৰ সুৰ বব মাৰ্লিৰ বিখ্যাত *"No Woman, No Cry"* গীতটিৰ পৰা লোৱা হৈছে। ইউটিউবত মুক্তি দিয়াৰ পিছৰে পৰা ৱৰ্দিৰ এই ভিডিঅ'টো অত্যন্ত জনপ্ৰিয় হৈ পৰে।

## সংগীত
:source: loudrfm 
* *No Woman, No Drive* with Fahad Albutairi, Hisham Fageeh (2013)
* *Ya Bay* with Hayajan (May, 2013)
* *Jai Ho* with Peter Hollens
* *Mr. Simple (Super Junior) (ft. Wonho Chung)*
* *Pehla Nasha*
* *Jiya Re*
* *Risala Ela... - Single*
* *Stay (Rihanna ft. Mikky Ekko Cover)*
* *Ela Mata (Asala Nasri Cover) (feat. Sultan Al-Jameel)*
* *Osad Einy (Amr Diab Cover)*
* *Wa7ashteny (Amr Diab Cover) [feat. Mohab] - Single*
* *Ye5lef - Single*    
* *Garfan Bel-So3odia - Single*
* *Fe Shi Makan (feat. Angie Obeid) - Single*
* *Laying In Bed After A Good Day - Single*
* *7aram - Single*
* *Ma3gool - Single*
* *Shalamonti Fel7al - Single*

## তথ্যসূত্ৰ

## বাহ্যিক সংযোগ
*অল্লা ৱৰ্দিৰ ইউটিউব চেনেল
* টুইটাৰত অল্লা ৱৰ্দি

শ্ৰেণী:কণ্ঠশিল্পী
শ্ৰেণী:জীৱিত ব্যক্তি
শ্ৰেণী:চৌদি আৰৱৰ ব্যক্তি
অনুৰাধা (চলচ্চিত্ৰ)

**অনুৰাধা** ২০১৫ চনৰ ২৭ মাৰ্চত মুক্তি লাভ কৰা এখন অসমীয়া চলচ্চিত্ৰ। নাৰীকেন্দ্ৰিক কাহিনীৰ এই ছবিখনৰ পৰিচালক ৰাকেশ শৰ্মা। ছবিখনৰ সহকাৰী পৰিচালকৰ দায়িত্বত থাকে অনুপম বৈশ্য আৰু অনিন্দিতা কলিতা। *এম এল এণ্টাৰটেইনমেণ্ট* আৰু *চিনে ড্ৰীম আনলিমিটেড*ৰ বেনাৰত ছবিখনৰ প্ৰযোজনা কৰে প্ৰযোজক লুইত কুমাৰ বৰ্মনে। মুখ্য ভূমিকাত অভিনয় কৰিছে মেঘৰঞ্জনীয়ে। দিগন্ত শইকীয়াই চলচ্চিত্ৰখনত কাৰ্যবাহী প্ৰযোজকৰ দায়িত্ব লয়। সংগীত পৰিচালনা গীত প্ৰিয়মৰ। গীত প্ৰিয়মে প্ৰথমবাৰৰ বাবে চলচ্চিত্ৰত সংগীত পৰিচালনা কৰে। চিত্ৰগ্ৰহণ সূৰুয ডেকাৰ।

## কাহিনী
ব্যতিক্ৰমধৰ্মী পূৰ্ণদৈৰ্ঘ্যৰ অসমীয়া ছবি অনুৰাধা এখন সম্পূৰ্ণ নাৰীকেন্দ্ৰিক ছবি। কাৰ্যবাহী প্ৰযোজক দিগন্ত শইকীয়াৰ মতে ছবিখনত এগৰাকী নাৰীৰ অনুভূতি, আদৰ্শ, দৃষ্টিভংগী, প্ৰেম, দৰ্শন আদি সাৱলীলভাৱে উপস্থাপন কৰাৰ প্ৰচেষ্টা কৰা হৈছে৷

## নিৰ্মাণ
ফাইভ ডি কেমেৰাৰে ছবিখনৰ চিত্ৰগ্ৰহণ কৰা হয়। চিত্ৰগ্ৰহণৰ বাবে জিম্মি জিব প্ৰযুক্তি ব্যৱহাৰ কৰা হয়।

## অভিনয়
বোলছবিখনৰ মূল চৰিত্ৰত অভিনয় কৰে মেঘৰঞ্জনীয়ে। এইখন তেওঁৰ প্ৰথমখন পূৰ্ণদৈৰ্ঘ্যৰ কথাছবি। নায়কৰ চৰিত্ৰত অভিনয় কৰে দিগন্ত হাজৰিকাই। আন আন চৰিত্ৰৰ অভিনয়শিল্পীসকল হ'ল:
* জয় কাশ্যপ
* প্ৰণামি বৰা
* সূৰুয কলিতা
* তানিয়া নন্দী
* নয়ন শইকীয়া
* প্ৰশান্ত গোস্বামী
* মালবিকা ঠাকুৰীয়া

## কলা-কুশলী
ছবিখনৰ কাৰ্য্যবাহী প্ৰযোজক দিগন্ত শইকীয়া। ছবিখনৰ কাহিনী, সংলাপ, চিত্ৰনাট্য আৰু পৰিচালনা ৰাকেশ শৰ্মাৰ৷ বোলছবিখন সম্পাদনা কৰে ৰাতুল দাসে। চিত্ৰগ্ৰহণ কৰে সূৰুয ডেকাই। মুখ্য সহকাৰী পৰিচালক অনুপম বৈশ্য।

## সংগীত

অনুৰাধাৰ সংগীত পৰিচালনা আৰু গীতৰ কথা গীত প্ৰিয়মৰ। গীত সমূহত কণ্ঠদান কৰিছিল অংগৰাগ মহন্ত, ৰূপম ভূঞা, প্ৰাৰ্থনা গগৈ, অনিতা বি ডেকা, নীহাৰ জিত আৰু সৌৰভ মহন্তই।

## মুক্তি
### শ্ৰব্য গীতৰ অডিঅ'
২০১৪ চনৰ ১৪ ফেব্ৰুৱাৰীত গুৱাহাটীৰ নেহৰু পাৰ্কত এক বৰ্ণাঢ্য অনুষ্ঠানত বোলছবিখনৰ সংগীত মুকলি কৰা হয়। এই অনুষ্ঠানত অসমৰ প্ৰাক্তন মুখ্যমন্ত্ৰী প্ৰফুল্ল কুমাৰ মহন্ত, গায়ক জে পি দাস আৰু অভিনেতা জয়ন্ত কুমাৰ দাস উপস্থিত আছিল।

### বোলছবি
২০১৫ চনৰ ২৭ মাৰ্চ তাৰিখে সমগ্ৰ অসমতে বোলছবিখনে মুক্তি লাভ কৰে।

## তথ্য সংগ্ৰহ

## বাহ্যিক সংযোগ
* বোলছবিখনৰ ফেচবুক পৃষ্ঠা
* এম এল এণ্টাৰটেইনমেণ্টৰ ৱেবছাইট 
* ইউ টিউবত গীতৰ দৃশ্যাংশ

শ্ৰেণী:২০১৫ বৰ্ষৰ অসমীয়া চলচ্চিত্ৰ
শ্ৰেণী:অসমীয়া চলচ্চিত্ৰ
শ্ৰেণী:২০১০ দশকৰ অসমীয়া চলচ্চিত্ৰ
ধনগুলৈ

**ধনগুলৈ** () পচা বস্তু আদি থকা জেকা ঠাইৰ পৰা ওলোৱা এবিধ বায়ুবাষ্পৰ সংস্পৰ্শত জ্বলি উঠাৰ ফলত সৃষ্টি হোৱা জুই। পতিত বা পৰিত্যক্ত জলাহভূমিত মাজে মাজে ৰাতি এনে অস্থায়ী অগ্নিশিখা দেখা যায়। ইয়াক অন্যান্য নাম যেনে- উকধনগুলৈ, গুলৈ, আধামূৰী, আধা-মূৰীয়া, আধামুণ্ডী আদিৰেও জনা যায়। pronamika dutta

## সৃষ্টিৰ প্ৰক্ৰিয়া
জৈৱ পদাৰ্থৰ, বিশেষকৈ, প্ৰাণীদেহৰ পচনৰ ফলত ফছফিন বা মিথেন বা মাৰ্ছ গেছ উৎপন্ন হয় (শুকান ঠাইত সাধাৰণতে ফছফিন আৰু জলাহ অঞ্চল হ'লে মিথেন গেছ উৎপন্ন হয়)। এই দুয়োবিধ গেছ স্বাভাৱিকভাৱেই অক্সিজেনৰ সংস্পৰ্শলৈ আহি এটা বিস্ফোৰক মিশ্ৰণৰ সৃষ্টি কৰে। এই বিস্ফোৰক মিশ্ৰণ উৎপন্ন হোৱা ঠাইত যদি ফচফৰাছ-ডাই-অক্সাইড উৎপন্ন হৈ বায়ুৰ সংস্পৰ্শলৈ আহে,তেতিয়া তৎক্ষণাৎ আপোনা-আপুনি জুই জ্বলি উঠে। ইয়াকে ধনগুলৈ বুলি কোৱা হয়। এই জুইৰ আঁচ পোৱা মাত্ৰে ফছফিন আৰু মাৰ্চ গেছৰ বিস্ফোৰক মিশ্ৰণটোও মুহূৰ্তৰ ভিতৰত জ্বলি উঠে। ৰাতিৰ অন্ধকাৰত অ'ত-ত'ত এই জুই বহুদূৰৰ পৰা দেখা যায়। প্ৰবল বৰষুণতো ধনগুলৈৰ শিখা কমি বা নুমাই নাযায়। অৱশ্যে গেছ মিশ্ৰণটো এসময়ত জ্বলি-পুৰি শেষ হৈ যায়। তেতিয়াই হঠাৎ দপকৈ ধনগুলৈ নুমাই যায়।

## লোকবিশ্বাস
অতীজৰেপৰাই ধনগুলৈয়ে সাধাৰণ মানুহৰ মনত ভয়ৰ সঞ্চাৰ কৰি আহিছে। আগেয়ে মানুহে বিশ্বাস কৰিছিল যে কোনো কৃপণ মানুহে মাটিত পুতি থোৱা ধন-সোণবোৰ এনেদৰে জুই হৈ জ্বলে। সেয়ে ইয়াৰ নাম ধনগুলৈ।

## তথ্য সংগ্ৰহ

শ্ৰেণী:লোককথাৰ জীৱ
শ্ৰেণী:ভূত-প্ৰেত
অসমৰ শাক-পাচলিৰ তালিকা

## শাক

## পাচলি

## দাইল আৰু মাহ

## মচলা

## বাহ্যিক সংযোগ
*Vegetables in Assam
*Taste of Assam - The Assamese Cuisine

শ্ৰেণী:অসমৰ খাদ্য
*
শ্ৰেণী:উদ্ভিদবিজ্ঞান সম্পৰ্কীয় তালিকা আৰু প্ৰবন্ধ
ছিৰাজ মিনৱালা

**ছিৰাজ মিনৱালা** () এগৰাকী ভাৰতীয় তাত্বিক পদাৰ্থবিজ্ঞানী। তেওঁ ৰজ্জু তত্ত্ব সম্পৰ্কীয় মৌলিক গৱেষণাৰ বাবে প্ৰখ্যাত।  তেওঁ বৰ্তমান মুম্বাইৰ টাটা মৌলিক গৱেষণা প্ৰতিষ্ঠানৰ তাত্বিক পদাৰ্থবিজ্ঞান বিভাগৰ অধ্যাপক।  ইয়াৰ আগেয়ে তেওঁ হাৱাৰ্ড বিশ্ববিদ্যালয়ত **হাৱাৰ্ড চছাইটি ফেল**' আৰু তাৰ পৰৱৰ্তী সময়ত সেই বিশ্ববিদ্যালয়ৰে সহকাৰী অধ্যাপক হিচাপে কৰ্মৰত আছিল।

ছিৰাজ মিনৱালাৰ জন্ম হৈছিল ১৯৭৩ চনত মহাৰাষ্ট্ৰৰ মুম্বাই মহানগৰত এটা জড়োপাসক(ইংৰাজী: Zoroastrian) পৰিয়ালত। মিনৱালাই ১৯৯৫ চনত ভাৰতীয় প্ৰযুক্তিবিদ্যা প্ৰতিষ্ঠান, কানপুৰৰ পৰা স্নাতক ডিগ্ৰী লাভ কৰিছিল আৰু তেওঁ শ্ৰেণীৰ শীৰ্ষ ছাত্ৰ হিচাপে ৰাষ্ট্ৰপতিৰ সোণৰ পদক লাভ কৰিছিল। ইয়াৰ পিছত তেওঁ প্ৰিন্সটন বিশ্ববিদ্যালয়ৰ পৰা Nathan Seiberg-ৰ অধীনত গৱেষণা কৰি ডক্টৰেট ডিগ্ৰী লাভ কৰিছিল। তেওঁ ভাৰত চৰকাৰৰ বিজ্ঞান আৰু প্ৰযুক্তিবিদ্যা বিভাগ(ইংৰাজী:Department of Science & Technology)ৰ পৰা ২০০৫-০৬ চনত স্বৰ্ণজয়ন্তী বৃত্তি(ইংৰাজী:Swarnajayanti Fellowship) লাভ কৰিছিল। 

২০১০ চনত তেওঁ আই চি টি পি পুৰস্কাৰ(ইংৰাজী:ICTP Prize) লাভ কৰাৰ লগতে ২০১১ চনত ভাৰতৰ সৰ্বোচ্চ বিজ্ঞান সন্মান শান্তি স্বৰূপ ভাটনাগৰ বঁটা পদাৰ্থ বিজ্ঞান বিভাগত লাভ কৰিছিল। 
২০১৩ চনত **ইনফ'চিচ চায়েন্স ফাউণ্ডেচন**ৰ দ্বাৰা প্ৰদান কৰা ইনফ'চিচ পুৰস্কাৰ পদাৰ্থবিজ্ঞান শাখাত ছিৰাজ মিনৱালাই লাভ কৰে। 

মিনৱালাক ২০১৪ চনৰ Fundamental Physics Prize-ৰ দ্বাৰা New Horizons in Physics Prize প্ৰদান কৰা হৈছে। এই পুৰস্কাৰৰ প্ৰদানৰ প্ৰশস্তিত এইদৰে কোৱা হৈছে “his pioneering contributions to the study of string theory and quantum field theory; and in particular his work on the connection between the equations of fluid dynamics and Albert Einstein’s equations of general relativity.”

## পদাৰ্থবিজ্ঞানৰ ক্ষেত্ৰলৈ উল্লেখনীয় বৰঙনি
* Analysis of primary operators on AdS4 and AdS7
* Three-point functions in N=4 supersymmetric Yang-Mills theory and AdS/CFT
* Noncommutative perturbative dynamics (with Nathan Seiberg and Mark Van Raamsdonk)
* Noncommutative solitons (with Andrew Strominger and Rajesh Gopakumar)
* OM-theory (with Nathan Seiberg, Andrew Strominger and Rajesh Gopakumar)
* Stringy interactions in pp-waves
* Some insights about tachyon condensation

## তথ্যসূত্ৰ

## বাহ্যিক সংযোগ
*ছিৰাজ মিনৱালাৰ ৱেবছাইট
*Shiraz Minwalla's articles in the INSPIRE-HEP database

শ্ৰেণী:ভাৰতীয় বিজ্ঞানী
ফ্ৰান্সিছক' গয়া

**ফ্ৰান্সিছক' জোছ দি গয়া য়ে লুচিয়েণ্টিছ** (Francisco José de Goya y Lucientes) (; ৩০ মাৰ্চ ১৭৪৬ - ১৬ এপ্ৰিল ১৮২৮)এগৰাকী স্পেইনদেশীয় চিত্ৰশিল্পী আৰু ছপা-শিল্পী (printmaker)। তেখেতক ৰোমাণ্টিক যুগৰ শেষৰ আৰু আধুনিক যুগৰ আৰম্ভণিৰ শিল্পী বুলি অভিহিত কৰা হয়। গয়া স্পেইনৰ ৰজাৰ দৰবাৰৰ শিল্পী আছিল। উপকূলীয় যুদ্ধৰ সময়ছোৱা তেখেতে মাড্ৰিড-তে কটাইছিল আৰু স্পেইনৰ সিংহাসনৰ উত্তৰাধিকাৰী বুলি গণ্য কৰা জোছেফ বোনাপাৰ্টেৰ-ৰ প্ৰতিকৃতি অংকন কৰাৰ উপৰিও যুদ্ধৰ ছবি আকিছিল। তেখেতে অংকন কৰা ধ্ৰূপদী আৰু বৈপৰীত্যবিশিষ্ট (ambiguity) যুদ্ধৰ ছবিসমূহক 'যুদ্ধৰ ভয়াবহতা' *[[:en:Desastres de la Guerra|Desastres de la Guerra]] (Disasters of War)* ক্ৰম বুলি অভিহিত কৰা হয়। গয়াৰ ছবিসমূহত সেই সময়ৰ ইতিহাস আৰু তাৰ ওপৰত তেখেতৰ অভিমত দেখা যায়। তেখেতৰ ছবিত দেখা পোৱা 'বৈকল্পিক সৃষ্টিশীলতা'ৰ (subversive imagination) প্ৰভাৱ আৰু ৰঙ প্ৰক্ষেপণত তেখেতে দেখুওৱা সাহসে পাছৰ প্ৰজন্মৰ শিল্পীসকলক প্ৰভাৱান্বিত কৰা দেখা যায়, বিশেষকৈ এডৱাৰ্ড মানে, পাবলো পিকাছো আৰু ফ্ৰান্সিছ বেকনৰ ছবিত। 

## তথ্য সূত্ৰ

শ্ৰেণী:স্পেইনৰ ব্যক্তি
শ্ৰেণী:চিত্ৰশিল্পী
আন্তঃৰাষ্ট্ৰীয় তাত্বিক বিজ্ঞান কেন্দ্ৰ

**আন্তঃৰাষ্ট্ৰীয় তাত্বিক বিজ্ঞান কেন্দ্ৰ** (ইংৰাজী: International Centre for Theoretical Sciences) টাটা মৌলিক গৱেষণা প্ৰতিষ্ঠানৰ দ্বাৰা স্থাপিত এটা বিজ্ঞান গৱেষণা কেন্দ্ৰ। এই কেন্দ্ৰৰ নিৰ্মীয়মান চৌহদ বাংগালোৰৰ হেছাৰাঘাটা অঞ্চলত অৱস্থিত। এই গৱেষণা প্ৰতিষ্ঠানৰ স্থাপনৰ উদ্দেশ্য হৈছে উচ্চ শিক্ষা, প্ৰশিক্ষন আৰু গৱেষণাৰ বাবে সমল প্ৰতিষ্ঠান এটা সৃষ্টি কৰা। কেলিফ'ৰ্ণিয়াৰ ছান্টা বাৰবাৰাত অৱস্থিত কাৱলি ইনষ্টিউট ফৰ থিয়'ৰিটেকিল ফিজিক্স আৰু ইটালীৰ ট্ৰিয়েষ্টত অৱস্থিত আব্দুচ চালাম ইন্টাৰনেছনেল চেন্টাৰ ফৰ থিয়'ৰেটিকেল ফিজিক্সৰ আৰ্হিত এই গৱেষণা কেন্দ্ৰটি গঢ় দিয়া হৈছে।  এই গৱেষণা কেন্দ্ৰটিৰ সঞ্চালক হিচাপে আন্তঃৰাষ্ট্ৰীয় খ্যাতিসম্পন্ন পদাৰ্থবিজ্ঞানী স্পেন্ট্ৰা ৱাডিয়া কৰ্মৰত আৰু বৰ্তমান এই কেন্দ্ৰটিয়ে ভাৰতীয় বিজ্ঞান প্ৰতিষ্ঠানত থকা ইয়াৰ অস্থায়ী চৌহদৰ পৰা কাম চলাই আছে। 

## তথ্যসূত্ৰ

## বাহ্যিক সংযোগ
*  আন্তঃৰাষ্ট্ৰীয় তাত্বিক বিজ্ঞান কেন্দ্ৰৰ ৱেবছাইট

শ্ৰেণী:ভাৰতৰ শৈক্ষিক প্ৰতিষ্ঠান
চন্দ্ৰযান-১

**চন্দ্ৰযান ১** (, lit: Moon vehicle ) ভাৰতৰ প্ৰথম মানৱবিহীন চন্দ্ৰযান। ২০০৮ চনৰ অক্টোবৰ মাহত ভাৰতীয় মহাকাশ গৱেষণা সংস্থাই ইয়াক উৎক্ষেপন কৰে আৰু ২০০৯ চনৰ আগষ্ট মাহলৈ চলাই ৰাখে। ভাৰতৰ মহাকাশ কৰ্মসূচীত এই অভিযান এক বৃহৎ পদক্ষেপ। ইয়াৰ ফলত চন্দ্ৰাভিযানত ভাৰত বৰ্তমান এচিয়াৰ চীন আৰু জাপানৰ প্ৰতিদ্বন্দ্বী ৰাষ্ট্ৰ হিচাপ পৰিগণিত হৈছে। ২০০৮ চনৰ ৮ নৱেম্বৰত সফলভাবে এই মহাকাশযান চন্দ্ৰৰ কক্ষপথত প্ৰৱেশ কৰে।

২০০৮ চনৰ ১৪ নৱেম্বৰ ২০:০৬ মিনিটত মুন ইমপেক্ট প্ৰ'ব চন্দ্ৰৰ কক্ষপথত ভ্ৰাম্যমান চন্দ্ৰযানৰ পৰা পৃথক হৈ যায় আৰু চন্দ্ৰৰ দক্ষিণ মেৰুত সফল আৰু সুনিয়ন্ত্ৰিতভাবে অবতৰণ কৰে। চন্দ্ৰৰ মাটিত বিশ্বৰ চতুৰ্থখন ৰাষ্ট্ৰৰ জাতীয় পতাকা উৰে। সেই দিনা ২০:৩১ মিনিটত চন্দ্ৰৰ দক্ষিণ মেৰুস্থ আগ্নেয়গিৰি ছেকলটনত মুন ইমপেক্ট প্ৰ'ব অবতৰণ কৰে। উপ-উপৰিস্থলস্থ এই সঁজুলি চন্দ্ৰৰ মাটিত পানীৰ উপস্থিতি পৰীক্ষা কৰে চাবৰ বাবে মুক্ত কৰি দিয়া হয়।

প্ৰকল্পটোত মুঠ ৩৮৬ কোটি টকা ব্যয় হয়।

এই দূৰৱৰ্তী সংবেদন চন্দ্ৰ উপগ্ৰহটোৰ উৎক্ষেপণ মুহুৰ্তত ওজন আছিল ১৩৮০ কিলোগ্ৰাম আৰু চন্দ্ৰৰ কক্ষপথত প্ৰবেশকালত ইয়াৰ ওজন হয় ৬৭৫ কিলোগ্ৰাম। এই যানত দৃশ্য, অৱলোহিত, পাতল আৰু কঠিন ৰঞ্জন ৰশ্মি স্পন্দনৰ বাবে ব্যৱহৃত উচ্চ ক্ষমতাসম্পন্ন দূৰৱৰ্তী সংবেদন যন্ত্ৰপাতি লৈ যোৱা হয়। এই যানখনৰ বাবে দু-বছৰৰ কাৰ্যকালৰ লক্ষ্যমাত্ৰা ধাৰ্য কৰা হৈছে। এই সময়ৰ ভিতৰত চন্দ্ৰপৃষ্ঠৰ ৰাসায়নিক চৰিত্ৰ সংবলিত ই সম্পূৰ্ণ মানচিত্ৰ ই তৃতীয়মাত্ৰিক টপ'গ্ৰাফি অঙ্কণৰ কাৰ্যত হাত দিয়া হৈছে। মেৰু অঞ্চলক বিশেষ গুৰুত্ব দিয়া হৈছে, কাৰণ ইয়াত বৰফ পোৱাৰ সম্ভাবনা আছে।. এই অভিযানত পাঁচটা ইছৰোৰ পেলোড আৰু নাছা, ইউএছএ, বুলগেৰিয়ান স্পেছ এজেন্সি প্ৰভৃতি আন্তৰ্জাতিক সংস্থাৰ ছয়টা পেলোড বিনামূল্যে বহন কৰি নিয়া হৈছে।

## লগতে চাওক
* মংগলযান
* এষ্ট্ৰ'ছেট

## তথ্যসূত্ৰ

## বাহ্যিক সংযোগ

* ISRO Image Galleries: Pictures  | Spacecraft, Component and Ground Segment  | First Results 
* Official Homepage of Chandrayaan-1
* Chandrayaan Forum
* Details of Chandrayan from ISRO publications 

শ্ৰেণী:মহাকাশযান
শ্ৰেণী:ভাৰতীয় মহাকাশ গৱেষণা সংস্থা
কুঁহিয়াৰ

**কুঁহিয়াৰ** () এবিধ তৃণজাতীয় শস্য। কুঁহিয়াৰ আমাৰ দেশৰ এবিধ অৰ্থশস্য হিচাপে বিখ্যাত কৃষি। কুঁহিয়াৰৰ পৰা চেনি-গুৰ তৈয়াৰ কৰা হয়। পৃথিৱীৰ মুঠ উৎপাদনৰ ১/৪ অংশ ভাৰতে উৎপাদন কৰে। এই খেতিৰ বাবে বছৰটোৰ ১০ ৰ পৰা ১২ মাহ পৰ্য্যন্ত সময় লাগে। অৰ্থাৎ কুঁহিয়াৰ গছ গোটেই বছৰ ধৰি জীয়াই থাকে। ভাৰতত কুঁহিয়াৰৰ উন্নত সঁচ উদ্ভাৱনৰ একমাত্ৰ কেন্দ্ৰ হ'ল কোইম্বাটোৰ। কুঁহিয়াৰ এবিধ বছৰেকীয়া খেতি। ই অতিশয় ৰসাল আৰু মিঠা স্বাদযুক্ত। চ’ত, ব’হাগ মাহত ইয়াক ৰোৱা হয় আৰু পুহৰ পৰা চ’ত মাহৰ ভিতৰত পেৰা হয়। এই খেতিৰ বাবে মানুহ অধিক লাগে। বিভিন্ন জাতৰ কুঁহিয়াৰ বোৰ হ’ল – *আঁকি*, *পুৰা*, *পিয়াজী*, *মক*, *ইকৰা পুৰা* (উজনি অসমত প্ৰচলিত শব্দ), *জাভা*, *বোম্বাই*, *পাখৰি* ইত্যাদি।

## কৃষি পদ্ধতি
কুঁহিয়াৰ খেতিৰ কাৰণে ২০°-২৮° ছেণ্টিগ্ৰেড উষ্ণতা আৰু মধ্যমীয়া বৰষুণ প্ৰয়োজন। এই খেতি কম বৰষুণ হোৱা ঠাইতো হয় আৰু বেছি বৰষুণ হোৱা ঠাইতো হয়। উদাহৰণ স্বৰূপে পঞ্জাবৰ ২৫.৪ ছেণ্টিমিটাৰ বৰষুণ হোৱা ঠাইতো ইয়াৰ খেতি হয় আৰু ২৫৪ ছেণ্টিমিটাৰ বৰষুণ হোৱা অসম, পশ্চিমবংগ আদিতো ইয়াৰ খেতি ভাল হয়। বেছি বৰষুণ হোৱা ঠাইৰ কুঁহিয়াৰৰ গোট শকত হয় যদিও ইয়াৰ চুক্ৰুজৰ পৰিমাণ কম থাকে। কম বৰষুণ হোৱা ঠাইবিলাকত জলসিঞ্চনৰ প্ৰয়োজন হয়। কুঁহিয়াৰ খেতিৰ বাবে সমতলৰ সাৰুৱা মাটিৰ প্ৰয়োজন। এই মাটি ভালদৰে পানী ধৰি ৰাখিব পৰা নাইবা পানী জমা হৈ নথকা বিধৰ হ'ব লাগে। কুঁহিয়াৰে মাটিৰ পৰা অধিক পৰিমাণৰ নাইট্ৰ'জেন যুক্ত ৰস টানি লয় কাৰণে কুঁহিয়াৰ তলিত বিশেষকৈ নাইট্ৰ'জেনযুক্ত সাৰ প্ৰয়োজন হয়। ফেব্ৰুৱাৰীৰ পৰা মে' মাহলৈকে কুঁহিয়াৰ ৰোৱা হয় আৰু নৱেম্বৰৰ পৰা মাৰ্চলৈ কুঁহিয়াৰ চপোৱা হয়।

## উৎপাদিত স্থান
ভাৰতবৰ্ষত যথেষ্ট পৰিমাণৰ কুঁহিয়াৰ খেতি হয়। কেৱল গংগা সমভূমিৰ পৰাই ভাৰতৰ ৫০ শতাংশ কুঁহিয়াৰ উৎপন্ন হয়। উত্তৰ প্ৰদেশ, বিহাৰ, পশ্চিমবংগ, পঞ্জাব, হাৰিয়ানা, মহাৰাষ্ট্ৰ, তামিলনাডু আদি ৰাজ্যসমূহত যথেষ্ট পৰিমাণে কুঁহিয়াৰ উৎপন্ন হয়। দাক্ষিণাত্যৰ ব-দ্বীপবোৰত জলসিঞ্চনৰ দ্বাৰা কুঁহিয়াৰ খেতি কৰা হয়।

## ব্যৱহাৰ
পূজা-পাতল, ঔষধ, চেনি আৰু গুড় প্ৰস্তুতকৰণত।

## আৰু চাওক
* অসমৰ কুঁহিয়াৰ শাল

## তথ্য সংগ্ৰহ

শ্ৰেণী:তৃণ
আকাশবাণী

**আকাশবাণী** (; ) ভাৰতৰ এটা অনাতাঁৰ সম্প্ৰচাৰ সেৱা আৰু প্ৰচাৰ ভাৰতীৰ এটা অংশ। ১৯৩০ চনত, প্ৰতিষ্ঠা হোৱা অল ইণ্ডিয়া ৰেডিঅ'ক ১৯৫৬ চনত আধিকাৰিকভাবে আকাশবাণী নামকৰণ কৰা হয়। আকাশবাণী বিশ্বৰ অন্যতম বৃহৎ অনাতাঁৰ সম্প্ৰচাৰক। ইয়াৰ প্ৰধান কাৰ্যালয় নতুন দিল্লীৰ আকাশবাণী ভৱনত অৱস্থিত। এইটো ভৱনত দূৰদৰ্শনৰ কাৰ্যালয়ো আছে।

## ইতিহাস

১৯২৭ চনত কেইটামান ৰেডিঅ' ক্লাবৰ সহযোগত ব্ৰিটিছ ভাৰতত প্ৰথম অনাতাঁৰ সম্প্ৰচাৰ আৰম্ভ হৈছিল। ১৯২৬ চনত হোৱা এখন চুক্তি মৰ্মে বেচৰকাৰী ইণ্ডিয়ান ব্ৰ'ডকাষ্টিং কোম্পানীক (IBC) দুটা অনাতাঁৰ কেন্দ্ৰ স্থাপন কৰাৰ বাবে কৰ্তৃত্ব প্ৰদান কৰা হৈছিল। সেই অনুসৰি ১৯২৭ চনৰ ২৩ জুলাইত বোম্বাই কেন্দ্ৰ আৰু একে বছৰৰে ২৬ আগষ্টত কলকাতা কেন্দ্ৰৰ কাৰ্যসূচী আৰম্ভ হয়। ১৯৩০ চনৰ ১ মাৰ্চত ইণ্ডিয়ান ব্ৰ'ডকাষ্টিং কোম্পানীৰ কাম-কাজ বন্ধ হৈ যোৱাত চৰকাৰে ১৯৩০ চনৰ ১ এপ্ৰিলত 'ইণ্ডিয়ান ষ্টেট ব্ৰ'ডকাষ্টিং চাৰ্ভিচ' গঠন কৰি অনাতাঁৰ সম্প্ৰচাৰ আৰম্ভ কৰে। দুবছৰ পৰীক্ষামূলকভাৱে কাৰ্যসূচী সম্প্ৰচাৰ কৰাৰ অন্তত ১৯৩২ চনৰ মে মাহৰ পৰা স্থায়ীভাৱে কাৰ্যসূচী সম্প্ৰচাৰ আৰম্ভ হয়। ১৯৩৬ চনৰ ৮ জুনৰ পৰা এই কোম্পানীটো অল ইণ্ডিয়া ৰেডিঅ' বুলি নতুন নামকৰণ হয়।

১৯৩৯ চনৰ ১ অক্টোবৰৰ পৰা পুষ্টু ভাষাৰ কাৰ্যসূচীৰে অল ইণ্ডিয়া ৰেডিঅ'ই বহিঃসেৱা আৰম্ভ কৰে। প্ৰকৃততে আফগানিস্থান, ইৰান আৰু আৰৱীয় দেশসমূহক উদ্দেশি জাৰ্মানীয়ে কৰা উদ্দেশ্যধৰ্মী (propaganda) অনাতাঁৰ সম্প্ৰচাৰক প্ৰতিহত কৰিবলৈ এই বহিঃসেৱা কাৰ্যসূচী আৰম্ভ কৰা হৈছিল। ভাৰতে স্বাধীনতা লাভ কৰাৰ আগলৈকে দেশখনত মাত্ৰ ৬টাহে অনাতাঁৰ কেন্দ্ৰ আছিল। এই কেইটা হ'ল- দিল্লী, বোম্বাই, মাদ্ৰাজ, লক্ষ্ণৌ, কলকাতা আৰু টিৰুচী। অনাতাঁৰ গ্ৰাহক যন্ত্ৰৰ সংখ্যা আছিল ২,৭৫,০০০। ১৯৫৬ চনত অল ইণ্ডিয়া ৰেডিঅ'ৰ আধিকাৰিক নাম আকাশবাণী কৰা হয়। ১৯৫৭ চনৰ ৩ অক্টোৱৰ তাৰিখে ৰেডিঅ' চিলোনৰ (Radio Ceylon) সৈতে প্ৰতিদ্বন্দ্বিতা কৰিবলৈ বিবিধ ভাৰতী সেৱা উন্মোচন কৰা হয়। ১৯৫৯ চনত আকাশবাণীয়ে দিল্লী মহানগৰত দূৰদৰ্শন সেৱা আৰম্ভ কৰে। ১৯৭৬ চনৰ ১ এপ্ৰিলত দূৰদৰ্শন আকাশবাণীৰ পৰা পৃথক হৈ যায়। প্ৰথম এফ এম সেৱা বৰ্তমানৰ চেন্নাইত আৰম্ভ হয় ১৯৭৭ চনৰ ২৩ জুলাইৰ দিনা।

১৯৩৬ চনত এম ভি গোপালাস্বামীয়ে তেওঁৰ বাসস্থান "বিত্তাল বিহাৰ"ত (বৰ্তমান মহীশূৰৰ আকাশবাণী চৌহদৰ পৰা ২০০ গজ আঁতৰত ) দেশৰ প্ৰথমটো ব্যক্তিগত অনাতাঁৰ কেন্দ্ৰ স্থাপন কৰা সময়তে "আকাশবাণী" শব্দটোৰ উদ্ভাৱন কৰিছিল। ই এটা সংস্কৃত ভাষাৰ আৰু হিন্দু পৌৰাণিক কথাৰ সৈতে জড়িত শব্দ।

## তথ্য সংগ্ৰহ

## লগতে চাওক
* আকাশবাণী গুৱাহাটী

## বাহ্যিক সংযোগ
* 
* All India Radio Official web-site
* All India Radio Commercial Broadcasting Service Vividh Bharati On Line 
* Know India: Radio
* All India Radio (AIR) Station Frequencies (National/International) 
* Children's wing of All India Radio

শ্ৰেণী:গণমাধ্যম
শ্ৰেণী:ভাৰতৰ চৰকাৰী সংস্থা
শ্ৰেণী:ৰেডিঅ' ষ্টেচন
ভেলক্ৰ'

**ভেলক্ৰ**' () শব্দটো দুটা ফৰাচী শব্দ "Velours" (অৰ্থ - ভেলভেট) আৰু "Crocne" (অৰ্থ - ধৰি ৰখা) পৰা আহিছে। ১৯৪১ চনত ছুইছ অভিযন্তা জৰ্জ ডি মেষ্ট্ৰালে (George de Mestral) এই পদ্ধতি আবিষ্কাৰ কৰিছিল আৰু ১৯৫৫চনত তেওঁ ভেলক্ৰৰ পেটেণ্ট কৰিছিল।

## নিৰ্মাণ পদ্ধতি
ভেলক্ৰ' পদ্ধতিত দুডোখৰ নাইলন ব্যৱহাৰ কৰা হয়। ইয়াৰে এডোখৰত থাকে নিচেই ক্ষুদ্ৰ কিছুমান "হুক" আৰু আন ডোখৰত থাকে ক্ষুদ্ৰ কিছুমান "লুপ"। হেঁচা মাৰি দিলে 'হুক'বোৰ 'লুপ'ৰ মাজত সোমাই জোৰা লাগি যায় আৰু দুয়োটা পৃষ্ঠ সংযুক্ত হৈ পৰে। সামান্য বল প্ৰয়োগ কৰি দুয়ো পৃষ্ঠ আকৌ পৃথক কৰি দিব পৰা যায়।

## ব্যৱহাৰ
এতিয়াৰ বহুধৰণৰ জোতা-ছেণ্ডেলতে আগৰ ফিতাৰ সলনি দুডোখৰ সংযোগী দ্ৰব্য ব্যৱহাৰ কৰি ভৰিৰ লগত লাগি থকাৰ ব্যৱস্থা কৰা হয়। এই কৌশলটোক ভেলক্ৰ' বুলি কোৱা হয়। জোতা-ছেণ্ডেলৰ উপৰিও সম্প্ৰতি পোছাক-পাতিতো ভেলক্ৰ' ব্যৱহাৰ বহুল।

## তথ্য সংগ্ৰহ

শ্ৰেণী:সামগ্ৰী
ৰবাব টেঙা

**ৰবাব টেঙা** () বৈজ্ঞানিক নাম-Citrus Maxima ৷ এই টেঙা সমগ্ৰ অসমতে উৎপন্ন হয়৷ ৰবাব টেঙা ঋতুজনিত ফল৷ শীতকালত এই ফল খাব পৰা হয়৷ এনে ফলৰ গছ চিৰ সেউজীয়া আৰু জোপোহা হয়৷ 

## প্ৰকাৰ

ৰবাব টেঙা দুই প্ৰকাৰৰ৷ এবিধৰ জিম ৰঙা আৰু আনবিধৰ বগা৷ দুয়োবিধৰে স্বাদ মিঠা৷ Pummelo আৰু Grapefruit দুয়োবিধক ৰবাব টেঙা বুলি কোৱা হয়৷ কিন্তু এই দুয়োবিধ ফলৰ গছ-পাত,ফল আদিৰ মাজত যথেষ্ট পাৰ্থক্য আছে। অতি সহজে বুজিব পৰা পাৰ্থক্যকেইটা হ’ল:- Pummeloৰ ফলবোৰ এটা এটাকৈ লাগে, অক্ষ(axis) প্ৰায় ফোঁপোলা। আনহাতে Grapefruit-অৰ ফলবোৰ থোপা বান্ধি লাগে। আঙুৰৰ(Grape) দৰে থোপা বান্ধি লগাৰ বাবেই এইবিধ ফলক ইংৰাজীত Grapefruit বোলা হয়। এইবিধৰ ফল আকাৰত আনবিধকৈ সৰু, বাকলি কিছু পাতল আৰু অক্ষ প্ৰায় পূৰঠ অৱস্থাত থাকে। অবিভক্ত অসমত নবিধ Pummelo ফল পোৱা যায়৷ 

## আকৃতি

ৰবাব টেঙাৰ ফল যথেষ্ট ডাঙৰ হয়৷ ৰবাব টেঙাত বহিৰ্ভিত্তি (epicarp) আৰু মধ্যৰ্ভিত্তি (mesocarp) একত্ৰিত হৈ বাকলি তৈয়াৰ হয়৷ বাকলিৰ অংশবিশেষ মাজে মাজে ভিতৰলৈ সোমাই ফোটা বা কোঁহৰ সৃষ্টি কৰে৷ কোঁহৰ ভিতৰত অসংখ্য ৰসাল জিমৰ উৎপত্তি হয়৷ জিমৰ মাজত বীজ থাকে৷ পৈণত হ'লে ফুটাৰ ভিতৰৰ জিম আৱৰণৰপৰা এৰুৱাই নিমখ সানি (কিছুমানে জলকীয়া লৈ) খোৱা হয়৷ আঘোণ মাহৰ ধাননিপথাৰত ৰবাব টেঙাৰ জুতি ল'বলৈ বৰ সোৱাদ৷

## অৰ্থনৈতিক মূল্য

ৰবাব টেঙাৰ প্ৰতি ১০০ মিলিলিটাৰ ৰসত ২৫-৮৫ মিলিগ্ৰাম পৰ্যন্ত ভিটামিন 'ছি' পোৱা যায়৷

## খাদ্য হিচাপে
ৰবাব টেঙা পৈণত হ'লে ফুটাৰ ভিতৰৰ জিম আৱৰণৰ পৰা এৰুৱাই নিমখ সানি (কিছুমানে জলকীয়া লৈ) খোৱা হয়৷

## গেলাৰী

File:South Indian Pomello.png | কেৰালাত (দক্ষিণ ভাৰত)পোৱা এটা পুৰঠ ৰবাব টেঙা
File:South Indian Pomello cut in Half.png | দক্ষিণ ভাৰতীয় ৰবাব টেঙা এটাৰ ভিতৰভাগ
File:Pummelos.jpg|ৰবাব টেঙা
File:Pummelo_cut.jpg|চকলিওৱা ৰবাব টেঙা
File:Pummelo_sectioned.jpg|Sectioned pomelo
File:Citrus maxima0.jpg|গছত লাগি থকা ৰবাব টেঙা
File:Mid-Autumn Festival 33, Chinatown, Singapore, Sep 06.JPG|Ipoh pomelos on sale at Chinatown, Singapore
File:Pomelo3.jpg|Fruit on tree; from the Philippines
File:Pomelo flower.jpg|Pomelo flower in early April
File:Yam som-o.JPG|*Yam som-o*: spicy Thai pomelo salad with tamarind juice
File:Tam som-o nam pu.JPG|*Tam som-o nam pu*: spicy Thai pomelo salad with crab extract
File:Xiancun - pomelo orchards - DSCF4064.JPG|Fujian's Pinghe County is famous in China for its pomelos
File:Bưởi.jpg|Pomelo in southern Vietnam.
File:খাবলৈ সাজু কৰা ৰবাব টেঙা.jpg|thumb|খাবলৈ সাজু কৰা ৰবাব টেঙা
File:খাবলৈ এৰুৱাই থকা ৰবাব টেঙা.jpg|thumb|কাতি বিহুৰ দিনা পথাৰত খাবলৈ এৰুৱাই থকা ৰবাব টেঙা


## তথ্য সংগ্ৰহ

শ্ৰেণী:গুল্ম
শ্ৰেণী:ফল
সুমথিৰা টেঙা

thumb|সুমথিৰা টেঙা
**সুমথিৰা টেঙা বা কমলা টেঙা ** () বৈজ্ঞানিক নাম - Citrus Sinensis ৷ সুমথিৰা টেঙাৰ ভিতৰত 'খাছি মান্দাৰিন' (Khasi mandarin) নামৰ জাতটো অসমত অতি জনপ্ৰিয় আৰু অসমৰ ঠাই বিশেষে এই জাতৰ সুমথিৰাৰ খেতি ব্যাপক মাত্ৰাত কৰা হয়৷ উত্তৰ-পূৰ্বাঞ্চলৰ জলবায়ু আৰু মাটি সুমথিৰা বা কমলা খেতিৰ বাবে উপযোগী৷  সুমথিৰা টেঙা উদ্ভিদ জগতৰ Rutaceae গোত্ৰৰ (family) Citrus জাতিৰ (genus) অন্তৰ্ভুক্ত । এই ফলবোৰৰ অনেক প্ৰকাৰ (species) পৃথীৱীৰ বিভিন্ন প্ৰান্তত সিঁচৰতি হৈ আছে।
 
অসমত যিবিধ ফলক সুমথিৰা বা কমলা টেঙা বুলি কওঁ , সেইবিধ মান্দাৰিণ অৰেঞ্জ গোটৰ ফল। ভাৰতত অঞ্চলভেদে এই গোটটোৰ বহুকেইটা প্ৰকাৰ আছে। উত্তৰ-পূৰ্বাঞ্চলত পোৱা বিধক ইংৰাজীত খাছি মান্দাৰিণ কোৱা হয়। সেইদৰে নাগপুৰ অঞ্চলত পোৱা বিধৰ ইংৰাজী নাম নাগপুৰ মান্দাৰিণ । অসমৰ কোনো কোনো অঞ্চলত এই গোটৰ ফলৰ আকাৰ সৰু, বাকলি পাতল আৰু মিহি হোৱালৈ লক্ষ্য কৰি এনেবোৰ ফল Loose –skinned orangeৰ অন্য এটা প্ৰকাৰ নতুবা প্ৰাকৃতিক বৰ্ণ সংকৰ (natural hybrid) যেন অনুমান হয়। ভাৰতৰ বিভিন্ন অঞ্চলত মান্দাৰিন গোটৰ বহুকেইটা প্ৰকাৰ ইতিমধ্যে পোৱা গৈছে। সেয়েহে এই দিশত গৱেষণাৰ প্ৰয়োজন আছে।
alt=refer to caption|thumb

## বৈশিষ্ট্য

সুমথিৰা টেঙা ৮৭% পানী, ১২% কাৰ্বহাইড্ৰেট, ১% প্ৰটিন থাকে, আৰু ইয়াত নগণ্য চৰ্বি থাকে। সুমথিৰা টেঙাৰ বাকলি সহজে এৰুৱাব পাৰি,সেইবাবে এই টেঙাক Loose-skinned orange বুলিও জনা যায়৷ আন ছাইট্ৰাছ ফলৰ ক্ষেত্ৰত বাকলি হাতেৰে গুচাবলৈ ইমান সহজ নহয়৷ সেয়ে সুমথিৰা টেঙাৰ জনপ্ৰিয়তা অধিক৷ সুমথিৰা টেঙাৰ গা-গছডাল চিৰ-সেউজীয়া আৰু অলপ ওখ৷ গা-গছত কিছু পৰিমানে কাঁইট থাকে৷ ফল এটা এটাকৈ হে লাগে৷ ঋতুজনিত ফল৷ শীতকালত প্ৰচুৰ পৰিমানে পোৱা যায়৷

## উৎপত্তি স্থল

অসমৰ কামৰূপ জিলাৰ সোনাপুৰ আৰু বকো,গোৱালপাৰা জিলাৰ অসম-মেঘালয় সীমান্ত,যোৰহাট জিলাৰ মৰিয়নি,তিনিচুকীয়াৰ উপকণ্ঠ অঞ্চল,কাৰ্বি আংলং,উত্তৰ কাছাৰ পাৰ্বত্য জিলাত যথেষ্ট পৰিমানে সুমথিৰা উৎপন্ন হয়৷ অৰুণাচল প্ৰদেশৰ আলং,পাছিঘাট আদি অঞ্চলত সুমথিৰাৰ খেতি ভাল হয়৷

## অৰ্থনৈতিক মূল্য
ৰবাব টেঙাৰ প্ৰতি ১০০ মিলিলিটাৰ ৰসত ২৫-৮৫ মিলিগ্ৰাম পৰ্যন্ত ভিটামিন 'ছি' পোৱা যায়৷

## তথ্য সংগ্ৰহ

 

## বাহ্যিক সংযোগ

শ্ৰেণী:গুল্ম
শ্ৰেণী:ফল
গোলনেমু

**গোলনেমু** () বৈজ্ঞানিক নাম - Citrus jambhiri Lush ৷ গোলনেমু উজনি অসমত বৰ জনপ্ৰিয়৷ নামনি অসমৰ ফালে এই নেমুক 'তুইলা টেঙা' বুলি কোৱা হয়৷ এই ফল গোন্ধ আৰু স্বাদৰ দিশত অধিক মানবিশিষ্ট হয়৷ আঘোণ-মাঘ মাহৰ ভিতৰত ফল পকে৷

## খাদ্য হিচাপে

গোলনেমু কুমলীয়া অৱস্থাৰ পৰাই খাব পাৰি৷ কুমলীয়া অৱস্থাতো এই নেমু ৰসাল হয়৷ জেঠ-আহাৰ মাহৰপৰাই গোলনেমুৰ কেঁচা ফল খাব পাৰি৷ পাতত দিয়া সৰু মাছৰ লগত কেঁচা গোলনেমুৰ ৰস   
প্ৰয়োগ কৰি খালে খোৱাৰ ৰুচি অনেকখিনি বৃদ্ধি পায়৷ দাইল অথবা মাছৰ আঞ্জাত কেঁচা গোলনেমুৰ ৰস দিলে আঞ্জাখনৰ সোৱাদ দুগুণে চৰে৷ পকা ফলৰ ওপৰৰ হালধীয়া বাকলিখন চুৰুকি নেমুবোৰ নিমখত লেটিয়াই কেইদিনমান ৰ'দত শুকুৱাই পাছত বটলত ভৰাই কেইবা বছৰলৈও সংৰক্ষণ কৰিব পাৰি৷ নেমুৰে প্ৰস্তুত কৰা আচাৰ বজাৰত কিনিবলৈ পোৱা যায়৷ সানমিহলি আচাৰতো নেমু প্ৰয়োগ কৰিলে আচাৰৰ মান উন্নত হয়৷

## আকৃতি
গোলনেমুৰ আকৃতি গোলাকাৰ৷ কেঁচা নেমু সেউজীয়া ৰঙৰ হয় আৰু পকিলে হালধীয়া বৰণৰ হয়৷

## অৰ্থনৈতিক মূল্য
গোলনেমুত প্ৰতি ১০০মিলিলিটাৰ ৰসত ২৫-৮৫ মিলিগ্ৰাম পৰ্যন্ত ভিটামিন 'চি' পোৱা যায়৷ গোলনেমুত খনিজ লৱণো যথেষ্ট পৰিমাণে থাকে৷

## ঔষধি গুণ
নিমখত থোৱা নেমুৰ ঔষধি গুণাগুণ বহু বেছি। পেট কামোৰণি,পেটৰ অসুখ,পেট ফুলা,আভোক আদি পেটৰ অনেক ধৰণৰ বেমেজালিত এই নেমুৰ ৰস বা শাহখিনি খালে উপকাৰ পোৱা যায়৷ নেমুৰ বীজ কৃমিনাশক৷

## তথ্য সংগ্ৰহ

## বাহ্যিক সংযোগ

শ্ৰেণী:গুল্ম
শ্ৰেণী:ফল
ঘিলা

**ঘিলা**() এবিধ বৃহৎ কলেবৰৰ আৰু মটৰমাহৰ দৰে চেউ ধৰা এবিধ গছ। ই ভাৰতৰ আটাইতকৈ ডাঙৰ চেউ লগা গছ হিচাবে জনাজাত। ইয়াৰ গুটিবোৰ প্ৰায় আঁঠুৰ ঘিলাটোৰ সমান ডাঙৰ হয়। ভাৰত, আফ্ৰিকা, অষ্ট্ৰেলিয়া, দক্ষিণ-পূৱ এচিয়া আদিত ইয়াৰ বিস্তৃতি পোৱা যায়। সৰু ল’ৰা-ছোৱালীয়ে ইয়াৰ গুটিৰে "ঘিলা খেল" খেলে।

## প্ৰকাৰ

ঘিলা তিনি প্ৰকাৰৰ। বৰঘিলা,মাকৰি ঘিলা বা ৰামজখলা আৰু ভাতঘিলা। 

### বৰঘিলা
বৈজ্ঞানিক নাম - *Entada scandens*,প্ৰতিনাম - E: phaseoloides,গোত্ৰ - Leguminosae শকত লতা গছ,বহুত ওপৰলৈ বগাই উঠে,বহুত দিন থাকে। 

**ঔষধিগুণ** - ঘিলাৰ ভিতৰৰ বীজ গুৰি কৰি চুলি ধোৱা হয়। ইয়াক পানীৰ সৈতে মিহলাই প্ৰসূতি মাতৃক খাবলৈ দিয়া হয়,বিষ উপশম হয়। ভিতৰৰ কোমল বীজ খাব পাৰি। ছালৰ ৰস খজুৱতিৰ ঔষধ,বাকলিৰপৰা এবিধ আঁহ আহৰণ কৰি সূতা কৰা হয়। ইয়াৰে ৰছী,জাল,নাৱৰ পাল কাপোৰ বোৱা হয়,বহুত দিন যায়। উজনি অসমত পোৱা যায়। সাঁচিপাত প্ৰস্তুত কৰিবলৈ ঘিলাটো ব্যৱহাৰ কৰা হয়। বীজৰ (ঘিলা) বাকলি বৰ টান আৰু চকলেট ৰঙৰ,গ্লাছৰ দৰে নিমজ। সাঁচিপাতবিলাক এই ঘিলাৰে ঘঁহি ঘঁহি লিখিবৰ বাবে নিমজ কৰি লোৱা হয়। ঘিলা খেল খেলা হয়। 

### মাকৰিঘিলা
*Bauhinia macrostachya* গোত্ৰ - Leguminosae। পাত সৰাল পাত। গছ পাকি খাই খাই ওপৰলৈ উঠি যোৱা শকত আৰোহী লতা গছ। ফলৰ বীজ খৰ-খজুৱতি আদিত ব্যৱহাৰ কৰা হয়। 

### ভাতঘিলা
*Oxoxylum indicum* প্ৰতিনাম - *Calosanthes indica*,গোত্ৰ - Bignoniaceae সৰাল পাতৰ মজলীয়া আকাৰৰ থিয় গছ। ৬-৮ মিটাৰ ওখ হয়। পাত যৌগিক ৯০ -১৫০ ছেণ্টিমিটাৰ দীঘল,মূল পক্ষল ৫ - ৭ যোৰ, মাখিপাত অসংখ্য,পুষ্প দুৰ্গন্ধযুক্ত,পাতল হালধীয়া,দলমণ্ডল নলাকাৰ ৫ - ৭ ছেণ্টিমিটাৰ দীঘল,গৰ্ভমুণ্ড থালাকাৰ,ফল ৬০ - ৮০ ছেণ্টিমিটাৰ দীঘল,৭ - ৯ ছেণ্টিমিটাৰ বহল,চেপেটা,আৰু ৩ -৫ ছেণ্টিমিটাৰ ডাঠ,খণ্ডাকাৰ,বীজ অসংখ্য,চেপেটা আৰু চাৰিওফালে পাখিৰ দৰে পাতল বস্তুৰে ঘেৰি থকা। ইয়াৰ সহায়ত বীজ বতাহত বহুত দূৰলৈ যায়। 

**ঔষধি গুণ** - কোমল ফল সংকোচক,বায়ু নি:সাৰক,ক্ষুধাকাৰক,শিপাৰ ছালৰ ৰস গ্ৰহণী,পেটচলা ৰোগৰ ঔষধ। গছৰ ছালৰ ক্কাথ ঘৰ্মকাৰক আৰু বাতবিষ উপশমকাৰক। ছালৰপৰা ৰং প্ৰস্তুত কৰা হয়। 

## লোকবিশ্বাস

অসমীয়া মানুহৰ এটা জনবিশ্বাস আছে যে ভাতে বুকুত ধৰা লোকৰ ভাত খোৱা ঠাইৰ ওপৰত ভাতঘিলা ফল এটা আঁৰি থ'লে বা ঘৰৰ চালত খুচি থ'লে ভাতে বুকুত নধৰা হয়। 
## আলোকচিত্ৰৰ ভঁৰাল

File:Entada rheedii00.jpg
File:Entada rheedii02.jpg
File:Entada rheedii seed.jpg
File:Entada_rheedii_sprouting.jpg

## তথ্য সংগ্ৰহ

"ভাতঘিলা প্ৰসংগ" আনন্দ তত্ত্ব "প্ৰান্তিক" ২০১৩ (১৬ - ৩০ নৱেম্বৰ) ৩২ শ বছৰ (২৪ শ সংখ্যা) পৃষ্ঠা ২২

শ্ৰেণী:লতা
পিগি বেংক

**পিগি বেংক** () হ'ল এটা বাকচ বা বন্ধ পাত্ৰ,য'ত মুদ্ৰা সাঁচি ৰাখিব পাৰি৷ কিন্তু এই বেংকৰ লগত পিগি বা গাহৰিৰ কোনো সম্পৰ্ক নাই৷ আনকি সাঁচিব জনা জন্তু হিচাপেও গাহৰিৰ নাম নাই৷ কুকুৰে কেতিয়াবা হাড় মাটিত পুতি ভৱিষ্যতৰ বাবে সাঁচি থয়,কেৰ্কটুৱায়ো বাদাম সাঁচে,কিন্তু গাহৰিয়ে একো সাঁচি নাৰাখে৷ 

## ইতিহাস

পঞ্চদশ শতিকাত ধাতুবোৰ বেচ দামী আছিল আৰু বাচন-বৰ্তন হিচাপে ধাতু খুব কমেইহে ব্যৱহাৰ কৰা হৈছিল৷ থাল-বাটিবোৰ পিগ (Pygg) নামৰ এবিধ সস্তীয়া মাটিৰে তৈয়াৰ কৰা হৈছিল৷ তদুপৰি এই মাটিৰে আন ধৰণৰ বন্ধ বা সৰু ছিদ্ৰ থকা পাত্ৰ তৈয়াৰ কৰা হৈছিল৷ গৃহিনীসকলে তেওঁলোকে ৰাহি কৰা কিছুমান মুদ্ৰা এনে মাটিৰ পাত্ৰত সাঁচি থৈছিল৷ তেওঁলোকে সেই বেংকক পিগ বা পিগি বেংক বুলি কৈছিল৷

## প্ৰচাৰ
যেতিয়া পিগি বেংক বিখ্যাত হৈ উঠিল,আৰু তেনে কাম কৰা প্ৰতিষ্ঠানবোৰে পিগি বেংক তৈয়াৰ কৰিবৰ বাবে বহু অৰ্ডাৰ পালে৷ তেতিয়া তেওঁলোকে সেই বেংক বা পাত্ৰৰ আকৃতি গাহৰি বা পিগৰ দৰে কৰিলে,যাতে সৰু ল'ৰা-ছোৱালীবোৰ তাৰ প্ৰতি আকৰ্ষিত হ'ব পাৰে৷ সৰু ল'ৰা-ছোৱালীবোৰ সঁচাকৈয়ে তেনে আকাৰৰ দ্বাৰা আকৃষ্ট হ'ল আৰু পিগি বেংকেবেচ জনপ্ৰিয়তা অৰ্জন কৰিলে৷

## চিত্ৰভঁৰাল

File:Antike Sparbüchse, Archäologische Staatssammlung, München.jpg|Roman vase-shaped money box (2nd-3rd century AD).

File:12-11-01-hallein-baudenkmal-by-RalfR-135.jpg|Piggy bank for "Schwarzgeld"


## তথ্য সংগ্ৰহ

## বাহ্যিক সংযোগ
*
* What's the origin of the piggy bank? (from The Straight Dope)

শ্ৰেণী:বেংকিং
কেক্‌টাছ

কেকটাছ উদ্ভিদজগতৰ কেৰিওফিললছ (Caryophyllales) বৰ্গৰ অন্তৰ্গত কেকটাছীআই (Cactaceae) পৰিয়ালৰ এবিধ উদ্ভিদ। কেকটাছ শব্দটি গ্ৰীক ভাষাৰ কেকটোছ (κάκτος, kaktos) শব্দটোৰ পৰা উদ্ভৱ হৈছে। গ্ৰীক দাৰ্শনিক (Theophrastus) থিওফ্ৰেছ্টাছে এবিধ কাঁইটিয়া উদ্ভিদৰ বৰ্ণনা কৰিবলৈ প্ৰথমে এই শব্দটি ব্যৱহাৰ কৰিছিল। কেকটাছ বহু ধৰণৰ আকৰ্ষনীয় ৰূপত পোৱা যায়। বহুটো কাৰণত ই আন উদ্ভিদৰ পৰা পৃথক৷ কেকটাছৰ অন্যতম বৈশিষ্ট্য হ'ল ইয়াৰ পানী সঞ্চয় কৰি ৰখাৰ কৌশল৷ কিছুমান কেকটাছক জেওৰা হিচাপে ব্যৱহাৰ কৰা হয়৷ অসমত সিজু নামৰ দেখাত কেকটাছৰ দৰে অন্য এবিধ গছ পোৱা যায়। দেখিবলৈ একেধৰনৰ হোৱা স্বত্বেও, সিজু গছ কিন্তু কেকটাছ জাতিৰ অন্তৰ্গত নহয়। সিজুৰ বৈজ্ঞানিক নাম হৈছে ইউফোৰবীয়া এন্তিকুওৰাম (Euphorbia antiquorum)। অৰ্থাৎ, সিজু ইউফোৰবীয়া জাতিৰ অন্তৰ্গত। 

## গছজোপা
বিভিন্ন আকাৰ-আকৃতিয়ে গছজোপাৰ সোণত-সুৱগা চৰায় ৷ সূৰ্যৰ প্ৰত্যক্ষ পোহৰ ইয়াৰ বাবে অনিষ্টকাৰী যদিও ৰাতিপুৱাৰ পোহৰ কেকটাছৰ বাবে লাগতিয়াল৷ কম পানী পৰা ঠাইত,বিশেষকৈ বৰষুণৰ পৰা  আঁতৰত, ইয়াক ৰাখিব লাগে৷ ৰূপান্তৰিত পাত আৰু কাঁইটৰদ্বাৰা গছজোপাই ইয়াৰ পানী সংৰক্ষক কোষবোৰক প্ৰখৰ ৰ'দৰপৰা ৰক্ষা কৰে৷ কিছুমান উদ্ভিদৰ পাতবোৰৰ আকাৰ সংখ্যাত কমি গৈ নলী বা গোলাকাৰ হৈ পৰি বাষ্পীভৱনৰ মাত্ৰা কমায়৷ ইয়াৰ শিপাবোৰ যথেষ্ট দীঘল হয়৷ সাধাৰণতে ৰসাল আৰু মঙহাল কাণ্ডত থকা পাতবোৰ কাঁইটলৈ ৰূপান্তৰিত হৈ আত্মৰক্ষাৰ অংগ হিচাপে কাম কৰে৷

## ফুল
ফুলবোৰ ৰঙা,বেঙুনীয়া,হালধীয়া,গুলপীয়া আদি বিভিন্ন ৰঙৰ হোৱা দেখা যায়৷

## খাদ্য হিচাপে
কেকটাছৰ বহুতো গোত্ৰক মানুহে খাদ্য হিচাপেও ব্যৱহাৰ কৰে৷ উদাহৰণস্বৰূপে সাগৰফেনাক (Prickly pear) আমেৰিকাত বসবাস কৰা স্পেনিছ ভাষী লোকে স্কাৰ্ভি বেমাৰ নিৰাময়ৰ বাবে খাদ্য হিচাপে ব্যৱহাৰ কৰে৷ ইয়াৰে বহু প্ৰজাতিৰ গুটিবোৰ গুৰা কৰি সেই গুৰি কে'ক তৈয়াৰ কৰাত ব্যৱহাৰ কৰা হয়৷ 
thumbnail|right|সাগৰফেনাৰ ফল।

## কেকটাছৰ বিভিন্ন প্ৰকাৰ

File:Ariocarpus_kotschoubeyanus_flor_cropped.jpg | সংকটজনকভাৱে বিপন্ন হোৱা Ariocarpus kotschoubeyanus কেকটাছৰ ফুল।
File:Echinopsis_multiplex_cropped.jpg | ডাঙৰ ফুলধাৰী একিনোপছিছ (Echinopsis) কেকটাছ।
File:Cardon_Pachycereus_pringlei.jpg | বৃক্ষৰূপী কেকটাছ (Pereskia aculeata)। 
File:Rhipsalis_paradoxa.jpg | এবিধ পৰাশ্ৰয়ী(Epiphytic) কেকটাছ (Rhipsalis paradoxa)।


## তথ্য সংগ্ৰহ

## বাহ্যিক সংযোগ

শ্ৰেণী:বৈজ্ঞানিক শ্ৰেণীবিন্যাস
শ্ৰেণী:জীৱবিজ্ঞান‎
থাইৰইড হৰম'ন

**থাইৰইড হৰম'ন** () হ'ল মানৱ শৰীৰৰ বাবে অতিকৈ প্ৰয়োজনীয় একপ্ৰকাৰৰ হৰম'ন। থাইৰয়ড নামৰ অন্তঃস্ৰাৱী গ্ৰন্থিয়ে এই হৰম'ন নিঃসৃত কৰে। এই হৰম'নে আমাৰ শৰীৰৰ পৰিপুষ্টি আৰু বৰ্ধনকে (Growth and Development) ধৰি শৰীৰৰ অতিকে প্ৰয়োজনীয় কিছুমান প্ৰক্ৰিয়াত অংশগ্ৰহণ কৰে। 

## থাইৰইড গ্ৰন্থি
আমাৰ শৰীৰৰ ডিঙিৰ স্বৰযন্ত্ৰৰ  ঠিক তলতে থাইৰইড গ্ৰন্থি অৱস্থিত। এই গ্ৰন্থি দুটা ভাগত বিভক্ত - সোঁ গ্ৰন্থি (Right lobe) আৰু বাঁও গ্ৰন্থি (left lobe)। এই গ্ৰন্থিৰ ওজন প্ৰায় ২৫ গ্ৰাম। সাধাৰণতে মহিলাৰ থাইৰইড গ্ৰন্থিৰ আকাৰ পুৰুষৰ থাইৰইড গ্ৰন্থিতকৈ বেছি। 

## শৰীৰৰ প্ৰয়োজনীয়তা
ডিঙিত থকা থাইৰইড গ্ৰন্থিয়ে দুই ধৰণৰ থাইৰইড হৰম'ন নিসৃত কৰে - এবিধ হৈছে "থাইৰক্সিন" আৰু অন্যবিধ "ট্ৰাইআইড-থাইৰনিন"। চমুকৈ এই দুবিধ হৰম'নক T4 আৰু T3 বোলা হয়। 
#থাইৰইড হৰম'ন উৎপাদনৰ সময়ত অতিকৈ প্ৰয়োজনীয় এবিধ মৌল  হৈছে আয়'ডিন। সেয়েহে আয়,ডিনৰ অভাৱ ঘটিলে হৰম'ন উৎপাদনত তাৰতম্য ঘটে আৰু শৰীৰত ইয়াৰ প্ৰভাৱ পৰে। আজিকালি অৱশ্যে আয়'ডিন যুক্ত নিমখ ব্যৱহাৰে এই সমস্যাৰ বহুখিনি লাঘৱ ঘটাইছে। 

#থাইৰইড হৰম'নে মানৱ শৰীৰৰ পৰিপাক ক্ৰিয়াক (Metabolism) গতিশীল কৰি তোলে। প্ৰ'টিন পৰিপাকৰ জৰিয়তে থাইৰইড হৰম'নে শিশুৰ শাৰীৰিক আৰু মানসিক বিকাশত অৰিহণা যোগায়। 

#থাইৰইড হৰম'নে শৰীৰৰ হৃদযন্ত্ৰ আৰু ৰক্ত সঞ্চালন পদ্ধতিৰ ওপৰত প্ৰভাৱ বিস্তাৰ কৰে। এই হৰম'নৰ প্ৰভাৱত হৃদযন্ত্ৰৰ গতিবেগ আৰু শক্তি বৃদ্ধি হয়। 

#কেন্দ্ৰীয় স্নায়বিক প্ৰণালীক (Central Nervous System) সুসংহত কৰি থাইৰইড হৰম'নে স্নায়ুতন্ত্ৰ নিয়ন্ত্ৰণ কৰি ৰাখে। তদুপৰি শ্বাস-প্ৰশ্বাস প্ৰণালী,পেশীকলা পদ্ধতিৰ (Musculoskeletal System) ওপৰতো T3 আৰু T4 হৰম'নৰ প্ৰভাৱ পৰে। 

#অনিয়মীয়া ঋতুস্ৰাব,পুৰুষ আৰু মহিলাৰ প্ৰজনন ক্ষমতা এই সকলো থাইৰইড হৰম'নৰ ওপৰতে নিৰ্ভৰশীল। 

## অভাৱজনিত ৰোগ
থাইৰইড হৰম'নৰ অভাৱত হোৱা এবিধ ৰোগ হৈছে **'গইটাৰ**'। আমাৰ সমাজত ইয়াক **'গৰল**' ৰোগ বুলি আখ্যা দিয়া হয়। এই ৰোগ হ'লে থাইৰইড গ্ৰন্থিৰ আকাৰ বৃদ্ধি হব আৰু ডিঙিটো ফুলি যায়। থাইৰইড হৰম'নৰ অভাৱত হোৱা অন্য এবিধ ৰোগ হৈছে 'Myxedema'। এই ৰোগ হ'লে শৰীৰৰ বিভিন্ন অংশ,যেনে - মুখ,ভৰি আদি ফুলে। Myxedema সাধাৰণতে মহিলা ৰোগীৰ ক্ষেত্ৰত বেছিকৈ হোৱা দেখা যায়। জন্মলগ্নৰেপৰা থাইৰইড হৰম'নৰ অভাৱ হ'লে শিশুৰ শাৰীৰিক আৰু মানসিক বৃদ্ধি বাধাগ্ৰস্ত হয়। এই অৱস্থাটোক 'Cretinism' বোলা হয়।

## বৃদ্ধিজনিত ৰোগ
থাইৰইড হৰম'নৰ আধিক্যই শৰীৰত সৃষ্টি কৰা অৱস্থাটোক **থাইৰটক্সিকছিছ** বোলা হয়। এই ৰোগৰ প্ৰভাৱ চকুৰ ওপৰত পৰে। তদুপৰি ৰোগীৰ অত্যধিক ভোক লাগে আৰু শৰীৰৰ বিভিন্ন অংশৰ কঁপনি (Tremor) হয়। থাইৰইড হৰম'নৰ বৃদ্ধিজনিত অথবা অভাৱজনিত দুয়োধৰণৰ ৰোগৰে উচ্চ চিকিৎসা বৰ্তমান আবিষ্কাৰ হৈছে। ঔষধ তথা শল্য চিকিৎসাৰ দ্বাৰা এই ৰোগসমূহৰ সমাধান কৰা হয়। সাৱধানতাসমূহৰ ভিতৰত আয়ডিনযুক্ত আহাৰ গ্ৰহণ উল্লেখযোগ্য। 

## তথ্য সংগ্ৰহ

## বাহ্যিক সংযোগ
* Find TH response elements in DNA sequences. 
* Triiodothyronine bound to proteins in the PDB
* Thyroxine bound to proteins in the PDB
* T4 at Lab Tests Online 
**Thyroid hormone treatment in [[thyroid disease]]**
*Thyroid Hormone Treatment  Brochure by the American Thyroid Association
*Elaborate article about the use of thyroid drugs  Written by an MD
* Thyroid Disease Manager Collection of elaborate medical articles on thyroid disease, including information on thyroid hormones

শ্ৰেণী:হৰম'ন
কমলাবাৰী সত্ৰ

**কমলাবাৰী সত্ৰ** মহাপুৰুষ মাধৱদেৱৰ প্ৰিয় শিষ্য বদুলা আতাই প্ৰতিষ্ঠা কৰিছিল। এওঁৰ প্ৰকৃত নাম কমলাকান্ত আতা। মহাপুৰুষ শংকৰদেৱৰ আজ্ঞামৰ্মে মাধৱদেৱৰ গাৰ বদ্বল দি ধৰ্মপ্ৰচাৰৰ অনুমতি দিয়াত বদলা নাম পায়। সেয়ে বদলা পদ্ম আতাৰুপে পৰিচিত হয়।কালক্ৰমত এইখন সত্ৰ মূলতঃ চাৰিভাগ হয়। মূল কমলাবাৰী, উত্তৰ কমলাবাৰী, মধ্য কমলাবাৰী আৰু নতুন কমলাবাৰী। 
মূল কমলাবাৰী সত্ৰৰ বৰ্তমান সত্ৰাধিকাৰ হ'ল শ্ৰীশ্ৰী ভৱকান্ত দেৱগোস্বামী, উত্তৰ কমলাবাৰী সত্ৰৰ বৰ্তমান সত্ৰাধিকাৰ হ'ল শ্ৰীশ্ৰী জনাৰ্দন দেৱগোস্বামী আৰু নতুন কমলাবাৰী সত্ৰৰ বৰ্তমান সত্ৰাধিকাৰ হ'ল শ্ৰীশ্ৰী সত্যজিৎ মহন্ত।

## তথ্য সংগ্ৰহ
* মাজুলীৰ ঐতিহ্য, সংকলন আৰু সম্পাদনা - জয়ন্ত কুমাৰ বৰা,অনন্ত কলিতা।

শ্ৰেণী:সত্ৰ